Australia Mi Auhnak Ah Kan Chin Miphun Nih Ralrin Le Fimkhur Kan Herh | The Chin Express\nAustralia Mi Auhnak Ah Kan Chin Miphun Nih Ralrin Le Fimkhur Kan Herh\nMay 18, 2018 Hniang Zi Capar [Opinion] 0\nNai hrawng hi Australia Cozah nih tangka in mi auhnak a van on bak in mah kong hi buai sup cio a si. Culakah, Cozah nih khua te lei nan um i nan chung le kha 202 SHP (Special Humanitarian Program) in nan auh hna ahcun hawihlei ruahpiak (priority) nan si lai ti mi an van ka ti cang ka in khuapi lei um mi pawl nih heh tiah an unau, an unau a silo mi tiang unau min in auhnak an tuah hna tiah an ka chimh.\nMah nak in tih a nung mi cu Lai tlang a ummi tiang an auh hna i mah auhnak cu an tuah cuah mah hna. Lai lei cun a run run bak in Malaysia ah an rak pok cuahmah an ti. An ka chimh mi a si ca’h 50% cu a hman lo kho.\nTheih hrimhrim ding:\n1. SHP (202) mi auhnak 1981 in an rak awt in nihin ni tiang peh zulh peng a si. Tukum ca\nzong ah case 1000 hrawng reserve an chiah nain khuatelei (regional areas) hi hawihlei in\nkan ruah piak hna lai ti hi fiang ko in kan Cozah nih an chim. Cozah bia chim cu an\ntuah mi te lawng an chim.\n2. 2014-2015 CPP mi auhnak a part lio ah he tiah 202 auhnak an rak tuah hna i a cheukhat cu zei tik hmanh ah appeal letter (nawlnak ca) rak tial ti hlah uh a ti mi tiang in an um. Acheu khat cu cakuat let ti lo mi le a tlamtling thai mi zong a um ve.\n3. Khualipi pawl a si mi Melbourne, Sydney, Brisbine, Adelaide le Perth tbk i a um mi nih\nkhin auhnak tuah khawh a si lo tinak a si lo. Tuah khawh a si ko nain Cozah nih khuate lei\na um mi nih mi auhnak an tuah mi kha hawihlei in a ruah piak hna lai i Cozah case chiah piak mi ah Khuate lei um mi nih application an tlinh ahcun khuapi lei tuah mi tu cu tinco awk a um ti lo tinak a si lai.\n4. 2015 tiang bantuk si ti loin a tulio kan Cozah nih atuah mi cu a ramchung lut mi\npaoh paoh (ralzam a siah, ralzam lo a si ah) a hleice in hlethlainak an tuah cang. Mah cu\nkan Facebook (social media) tiang in an zoh dih. Cucaah, Laitlang a um ko mi Malaysia\nvan auh riang mang i auhnak van tuah piak ti mi hi kan Chin miphun nih khua nan ruah\ntaktak a hau. An reject lo in len kho sual hna seh law citizenship sok tik ah a record vial te\nkherhlai dih ah kuat a tong ding a si ahcun Chin Community pawl hi zei hmanh ai thlak\nngam ding kan um ti lo. Cucaah, nan unau India le Malaysia ah um mi tu auh hna uh law\nLaitlang tiang cu auh lo hi a tha bik. Nan hngakkau tuk ruangah kan miphun thangchiat ter tu nan si lo hi a biapi tuk.\n5. Australia phak hnu ah unau hmanh hmun khat um tti khawh an si lo. Cucaah, na unau a\nsi lo mi unau in nan i auh tik ah hin hmailei caan sau pi tiang caah khua ruah nan hau. An\nphak hnu ah min thleng le a ngah ti lai lo. Nan kal tak mi unau cheu khat tiang nih Australia tlawn duh zongah an rak tlawng kho ti lai lo. Cun, nan i chim ruah lio bantuk in hi ka phak hnu ah thil a cang lo tikah le nan buaibai tik ca tiang ruah a hau. Australia um cia mi hmanh kan buai tuk cang. Unau ai chawn kho lo mi an tam tuk cang. Cucaah, khua fak piin nan ruah a hau.\n6. Atu bantuk ningcang loin kan mipi nih thil nan tuah mi pawl hi Home Affairs sin a langh\nthan te tik ahcun Cozah sin ah heh tiah kan auh len mi pawl khi pakpalawng an si dih te\nlai. Zei ca’h tiah nan mah nih nan duhnak lawng nan tuah caah nan tuah mi thil hi\nmiphun he ai peihtlai peng mi a si nan theih lo lio ah kan miphun ning pi in kan rak tem.\nKan miphun chung in minung pakhat nih thil sual a tuah mi hi miphun nih a temtuar ti hi\nnan i fian awk hrimhrim a si.\nNote: Mi auhnak hi Cozah nih National Security phunkhat ah an chiah caah kan nih\nChin miphun zong nih mah mi auhnak kan tuah tik ah hin khua fak piin ruah kan hau. Lai\ntlang lei chim sawhnak le India le Malaysia lei chim sawhnak in khua nan khan lo a biapi


Dr. Sasa Hi Pathian Nih Joseph Bangin A Cawisanmi Pa A Si. - Chin Eleven News\nDr. sasa hi a nu le a pa hna cu zei an si lo nain amah cu Pathian nih Joseph bangin a cawisan mi asi. khuaruah har in a cawi san Pathian nih, laiphung thluk ah ‘thinghmui san chel ramh san chel ti asi’ bang minung hi nulepa chan ah, santlai lo si hmanh usihlaw, kan mah chan ahcun mi lian ngan taktak si khawh tuk a si ko.\nAtu ah mi si kho ngai si, pipu chan ah mi si kho ngai si le tuanbia tha ngeih zong ah si ning i thlen khawh a si, i phorhlawt ah cun Pathian nih tang ah fawite in a thlak ko hna lai. Credit: Bawi Kam\nTheih tha taktak: Mirang ka hawinu nih kan nih ram ahcun Covid-19 in a zawmi nihcun Sizung le sibawi Kan fuh hna lo I, Sii zong Kan ding lo ati. Asi nain Reite(Lemon) pum 4 le Mitsur Thei pum 4 nak tamdeuh kha, a lai in kan cheu hna I, tisa in kheng chungah, nazi 3 chung, kan ciah I, Ni Khat ah, voi 3 Kan din Hna I, Kan dam dih ko ati.


Breaking News ! Breaking: Thailand Ram Ah Myanmar Minung 12 Cu Police Nih An Tlaih Hna – Kawltu Team\nBreaking News ! Breaking: Thailand Ram Ah Myanmar Minung 12 Cu Police Nih An Tlaih Hna\nThailand ram chungah nawl ngeihnak pakhat hmanh umloin alutmihna Myanmar miphun minung 12 hna cu Thailand police hna nih an tleihhna. Hi thawngpaang hi Bangkok post nih aphuanmi asi. Hi mi hna nih hin thli tein luhkhawhnak caah tiiin minung pakhat nih 6,5000 in puaisa pakhat cu an nawl. Niruk ni zing suimilam 1;00am hrawnghrang ah khan Myanmar ram in Thairam lei ah an va lut. Cu tikah Myanmar mi an luh lio cu ralkap hna le police hna nih an rak hmuh hna.\nTleihkhih dingin an dawu hna ii ramlak ah an I thup dih asinain a donghnak bik ahcun an dihlak 12 in an tleihkhawh tthiamtthiam hna ti asi. Hi an tleihmi myanmar rami hna an check tik hna ahcun an mah khuachung minung pakhat nih thlithup luh ter dingin a chimh hna. Cu caah minung pakhat nih 6,5000 cio an pek I tu bantuk an I tahwh hi asi. An puaisa a chimnak ahcun mawtaw pakhat nih rian ngeitu boss pa sinah ah thlah te hnalai tiah biakamh nak akan ngeih mi kan si tiah zong an phuan chih. Ref:VOA\nRelchap: Shan ramkulh ကျောက်မဲခရိုင် မဲဆန္ဒနယ်အမှတ် (၁) in AMyotar Hluttaw NLD party aiawh in teinak ahmutu cu meithal in kah that a tong tiah BBC Burmese nih thawng a zamh. Hi mipa amin ah hin U That Zaw ကျောက်မဲမြို့နယ်ပင်တိန် khua ah cun aumnak innncia bak ah tuni zanlei suimilam 6:00 pm hrawnghrang ah khan meithal in kahthat a tong. Hi tahwngpaang hi Amyotha Democracy aphoihchoh party sin in theihmi a si. U That Zaw cu a inn ah kuanzar zuar aa timhtuah cuahmah lio ahcun hi thil hi a tong.\nMeithal an kahnak hmaa angan tuk caah sizung ah an kal pi colh ti a si. Asinain meithal hma a lianh tuk caah a nunnak cu a liam ruangmang. U That Zaw hi a tthwe thwekauh puai in Kyiahmee yan lei in kum 30 chung NLD party in teinak ahmasa bik ahmuh hi a si tiah zong theihchih asi fawn. Aluancia zerh zongah khan ကျောက်မဲမြို့နယ် ရွေးကောက်ပွဲကော်မရှင်ဥက္ကဋ္ဌ inn zong meithal kah a tong cang tiah an chim chih fawn. Credit: BBC Burmese\n← Saya David Lah Le A Fanu Joanna Nih Hla An Sak Mi Te Cu A Tha Ngai Ve (+Vedio)\nBeaking News ! US President Account Cu Facebook Le Twitter Nih Biden Sin Bak Ah Kan Pek Lai An Ti Cang. →


Za Uk Lian nih mi thahnak ah a hmanmi meithal kong thawngfiang - THE CHIN EXPRESS\nZa Uk Lian nih mi thahnak ah a hmanmi meithal kong thawngfiang\nUS um Chin pa Za Uk Lian, kum 45 nih mi thahnak ah a hmanmi meithal kong cu palek nih an hlat i thawng fiang an thanh cang.\nUS ram, Pennsylvania state um Za Uk Lian nih meithal in minung 3 a kah hna. 1 a thi, 1 sizung phan, 1 hliam tong lo. Mah hnu ah amah tein aa kap that. Mah hi hmet law tling tein rel khawh asi.\nHmasa ahcun ‘minung 2 a kah hna’ tiah nawlngeitu nih an chim nain, hnu ah midang 1 an hngalh chap.\n“A hmanmi meithal kha upadi ning tein aa cawkmi si,” tiah Lehigh County nawlngeitu nih an chim.\nMah pa Za Uk Lian ruang ahhin US nufa 3 nuhmei le ngakṭah ah an cang\n“Za Uk Lian, kum 45 nih minung thahnak ah a hmanmi meithal kha January 30 ah Lehigh County um meithal dawr ah upadi ning tein aa cawkmi si,” tiah Lehigh County Cozah Sihni Jim Martin nih a chim.\n“A meithal cu semi-automatic pistol asi. Smith & Wesson meithal company nih a sermi M&P Shield pistol asi.\n“Za Uk Lian nih a meithal (pistol) cu February 5 ahkhan ‘zapi lakah thuh buin i kennak nawl’ a sok i cozah nih March 21 ah nawl a pek,” tiah a chimchap.\nUS ram ahcun thong a tla bal lomi paoh nih meithal i cawk khawh cio asi. Kawlram eidin dawr bantukin khua chung ah meithal dawr tampi a um. Nain, zapi lakah i ken na duh ahcun cozah sinah ‘thuh buin (lang loin) i kennak nawl’ sok a hau.\nWawa datsi dawr (gas station) in meng 4 hrawng a hlatnak hmun ah mawtaw aa monghmi nu nih “bang tiah thawng thangpi ka theih nain aa ka kahmi ka hngal lo. Wawa gas station ah ka dirter hnu lawngah ka mawtaw meithal kuan nih a khenmi cu ka hmuh,” tiah a chim. Amah cu hliam tong lo.\nWawa datsi dawr (gas station)\nMah hnu ah, Za Uk Lian cu Wawa gas station ah a va kal ve i mipa pakhat a kah. Mipa cu sizung ah an kuat, an hlai i kuan an chuahpiak. A dam ko lai tiah sibawi nih an chim.\nMah hnu ah, mawtaw datsi a rawng liomi thil phor mawtaw (truck) mongtu pa zong a kah. Mipa cu sizung ah an kuat nain chanh khawh loin a nunnak liam. Ramon Ramirez, kum 31 asi. Nupi le fa 3 ngeimi asi. A nupi le fale 3 a liamtak hna, tiah nawlngeitu nih an chim.\n“Za Uk Lian nih a thahmi Ramirez hi miṭha le chungkhar a daw tukmi si. A liamtakmi a chungkhar ka zoh hna ah ka lungfak tuk hringhran, a fale hrim ka zaang an fak tuk,” tiah a fale hawi pakhat nih a chim.\nMah hnu ah, Za Uk Lian cu a ke in falawng (furlong) 2 hrawng a zaam hnu ah amah tein aa kap that.\n“Zei ruang dah hitin mi a kah thah hna ti cu atutiang kan hngal kho rih lo. Minung 3 a kahmi hna hi aa thei balmi an si lo, a hmuhmi paoh a kahmi hna alo,” tiah Jim Martin nih a chim.\nWawa gas station ah a kah hna lio ahcun, Wawa gas station um eidin dawr hngak pakhat nih thil caw pawl a thuh hna.\nJim Martin nih, “Wawa dawr rianṭuan pakhat nih lengah hnawm a hlonh lio ah meithal puah thawng cu a theih. Mawtaw chiahnak (parking) ah ummi thil caw 2 cu a rannak in Wawa dawr chungah a luhpi hna i a thuh hna. Wawa rianṭuan pawl zong khaan 1 ah a thuh hna i tawh a hrenh i 911 a chawnh. Ka thangṭhat tuk hringhran,” tiah Wawa rianṭuan cungah lunglawmhnak bia a chim.\nWawa company nih, “Wawa ahcun, kan rianṭuan le kan mileng pawl himnak hi biapi bikah kan chiahmi asi. Kan rianṭuan pakhat nih khulrang tein a ṭuanhawi le mileng a venmi hna cu kan i lawm tuk hringhran. Thil sining a hlat tu Khua palek le nawlngeitu cung zongah kan i lawm,” tiah cathanh a chuah.\nHakha SAC ralkap a zaammi Hin Lian Piang nih SAC dirhmun a phuan\nLian - October 18, 2021


Coronavirus Zawtnak Phudang Ah Aa Thleng Kho Caan Donghnak Hmelchunnak A Si Kho Tiah Tuluk Scientist Nih Thanhnak An Tuah Ṭih A Nung Taktak – Chin World News Evening\nCucaah, mah Corona Virus hi “End Time Sign”/ caan donghnak hmelchunhnak hna a si sual hnga maw tiah ruah khawh dingin a um cang. Corona Virus in a thimi a ram in list zoh tikah China in aa thawh i, South Korea a phan. South Korea in Iran lei a kal i, Iran ah a thimi hi 291 an phan cang. Hlan lio ah US emnassy ah riantuantu pawl a rak tleiremh/hrenhkhumhtu hna lakah aa tel vemi ralbawipa zong a thah. Cun, Iran in tuhi Italy a phan i, sumilam 24 chung ah minung 168 in an thi i, tuhi a thimi dihlak 631 an phan cang. Italy cu China changtu ah an tla.


PDF Le Monywa UG Group Hna Nih SAC Ralhrang An Phomh Hna – Onlinenungak\nPDF Le Monywa UG Group Hna Nih SAC Ralhrang An Phomh Hna\nDecember 4, 2021, Sagain ramthen, Yinmapin district, Salin Gyi Myone ah ralbawi pakhat le Salin Gyi myone palik sakhan hmun i um motor cu bomb in an rak puah i ralbawi le palik sakhan hmu an thi tiah Monywa UG Group nih a chim.\nMah motor bomb an puahmi i private motor a si i, mah motor cu Salin Gyi lampi cungah Monywa UG Group le an tuanti PDF hna nih an rak chiah cia mi bomb hna umnak a phak bakah mah bantukin a puak hi a si tiah Monywa UG Group i tuanvo ngeitu pakhat nih RNA sinah a chim.\n“Kannih lei nih remtuk in kan rak bawh cia hna i, kan i tinhmi bantukin tlamtling caah bomb in kan puah khawh hna hi a si, SAC ralhrang lei in ralbawi range sang takmi pakhat le palik sakhan hmu 1 an thi, ralkap pakhat zong fak ngaiin hliamhma a tuar tin kan theih” tin Monywa UG Group i tuanvo ngei pakhat nih a chim.\nMah thil a cang hnuah SAC ralhrang hna cu an thin hang tuk i, lamkam i dawr pakhat cu mei in an khangh dih i, mah lawng si loin lam a zawhmi pakhat zong an kah thah tiah thawng theih a si.


“Donghnak”—timi a Sullam cu Zeidah a Si?\nREL KA DUH Acholi Holh Africa Holh Albania Holh Amharic Holh Arab Holh Armenia Holh Armenia Holh (Nitlaklei) Aymara Holh Bangladesh Holh Batak (Toba) Bicol Holh Bislama Holh Bulgaria Holh Cambodia Holh Catalan Holh Cebuano Holh Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chiyao Holh Chokwe Holh Cibemba Holh Cinyanja Holh Citonga Holh Croatia Holh Czech Holh Dangme Holh Denmark Holh Dutch Holh Efik Holh Estonia Holh Ewe Holh Fiji Holh Finland Holh France Holh Ga Holh Garifuna Holh Georgia Holh Germany Holh Grik Holh Guarani Holh Gujarati Holh Haiti Creole Holh Hausa Holh Hebru Holh Hiligaynon Holh Hindi Holh Hiri Motu Holh Hmong Holh Hungary Holh Iban Holh Igbo Holh Iloko Holh Indonesia Holh Isoko Holh Italy Holh Japan Holh Kannada Holh Kayin Holh (Sgaw) Kazakh Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kirghiz Holh Kiribati Holh Kirundi Holh Kisonge Holh Kongo Holh Korea Holh Krio Kwangali Holh Kwanyama Holh Lifu Holh Lingala Holh Lithuania Holh Luganda Holh Lunda Holh Luo Holh Luvale Holh Madagascar Holh Maharashtra Holh Malayalam Holh Mam Holh Mambwe-Lungu Holh Masidonia Holh Maya Holh Mazatec Holh (Huautla) Mirang Holh Mixe Holh Mizo Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Huasteca) Ndebele Holh Ndebele Holh (Zimbabwe) Ndonga Holh Nepal Holh Ngabere Holh Norway Holh Nyaneka Holh Nzema Holh Ossetian Holh Otetela Holh Pangasinan Holh Papiamento Holh (Aruba) Papiamento Holh (Curaçao) Persia Holh Poland Holh Portugal Holh Punjabi Holh Quechua Holh (Ayacucho) Quechua Holh (Bolivia) Quichua (Imbabura) Rarotongan Holh Romania Holh Runyankore Holh Russia Holh Samoa Holh Sango Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Shona Holh Sidama Holh Silozi Holh Sinhala Holh Slovakia Holh Slovenia Holh Spain Holh Sranantongo Holh Swahili Holh Swahili Holh (Congo) Sweden Holh Tagalog Holh Tahiti Holh Tamil Holh Tatar Holh Telugu Holh Thai Holh Tigrinya Holh Tiv Holh Tlapanec Holh Tok Pisin Holh Totonac Holh Tshiluba Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Tuvalu Holh Twi Holh Tzotzil Holh Ukraine Holh Umbundu Holh Venda Holh Vietnam Holh Wallisian Holh Waray-Waray Holh Wayuunaiki Holh Xhosa Holh Yoruba Holh Zande Holh Zapotec Holh (Isthmus) Zulu Holh\nA PHAW CAPAR | Donghnak a Nai Cang Maw?\n“Donghnak”—timi a Sullam cu Zeidah a Si?\n“Donghnak a nai cang!” timi bia na theih tikah na mitthlam ah zeidah a cuang? Mars le Jupiter karlak in nika a velmi vawlei hmete (asteroid) pakhat vawlei ah a tla i mi vialte an thih dihmi maw? Pawngkam a rawhmi maw? Vawlei ralpi 3nak dah? Mi cheukhat nih cun cutin an mithlam ah an cuanter i an thin a phang ko nain mi cheukhat tu nih cun an zumh lo lengah nihchuak a si ti hmanh in an ruah.\n‘Donghnak cu a phan lai’ tiah Baibal nih a ti. (Matthai 24:14) Donghnak cu “Lianngan Bik Pathian ni lianngan ni” le “Armageddon” ti zongin auh a si. (Biathlam 16:14, 16) Biaknak tampi ah cun donghnak kong he aa tlaiin an buai lengah a ṭhatlonak lei in an hmuh. Asinain donghnak timi cu zeidah a chim duhmi a si i zeidah a chim duhmi a si lo ti kha Baibal ah fiang tein a langhter. Donghnak a nai cang maw, a nai rih lo dah timi kong kha Baibal ah a langhter. Mah lengah donghnak in luat khawh awkah zeidah tuah a herh timi kong zong a langhter. A hmasa bik ah, donghnak kong he aa tlaiin a hmaan lomi ruahnak hna kha hngalh khawh i zuam in a sullam taktak kha hngalh i zuam a herh. Baibal ningin “donghnak” timi cu zeidah a chim duhmi a si?\nDONGHNAK TIMI CU ZEIDAH A CHIM DUHMI A SI LO?\nDONGHNAK TIMI CU VAWLEI PUMPI MEI NIH A KANGH DIHMI PHUN KHA A SI LO\nBaibal ah hitin a ti: ‘[Pathian nih] vawlei cu a umnak hmun ah khan fek tein a bunh.’ (Salm 104:5) Pathian nih vawlei hi a hrawk lai lo i hrawhnak nawl zong a awnh lai lo ti kha mah Baibal cang le a dang Baibal cang hna in hngalh a si!—Phungchimtu 1:4; Isaiah 45:18.\nDONGHNAK TIMI CU RUAHLOPI IN A CANG DINGMI A SI LO\nJehovah Pathian nih donghnak caan caah ri a khiah cang ti kha Baibal ah hitin a langhter: “Sihmanhsehlaw cu ni le suimilam caan cu ahohmanh nih an hngal lo, vancung i a ummi vanmi zong nih an hngal lo, Fapa zong nih a hngal lo, Pa lawnglawng nih a hngalh. Cu caan cu zeitikah a si lai kha nan hngalh lo caah i ralring te le fimhring tein um ko u.” (Marka 13:32, 33) “Pa” a simi Pathian nih ri a khiahmi caan ah donghnak cu aa thawk lai.\nDONGHNAK TIMI CU MINUNG ASILOAH VAN IN A TLAMI VAWLEI HMETE RUANGAH A SI LAI LO\nDonghnak ah zeidah a cang lai? Baibal ah hitin a ti: “Cun van kha aa hung i rang rang pakhat ka hmuh. A cung i aa citmi cu a min ah Zumhawktlak le A hmaanmi ti a si. . . . Rang cung i aa citmi le a ralkap bu kha doh awkah sahrang le vawleicung siangpahrang hna cu an i pum.” (Biathlam 19:11-21) Mah Baibal chimmi cu langhternak a si. Asinain Pathian nih vancung ralkap bu kha hmangin ral pawl kha an ci a hmih hna lai ti kha mah Baibal chimmi in hngalh khawh a si.\nDonghnak he aa tlaiin Baibal chimmi cu thawngṭha lawngte a si\nDONGHNAK TIMI CU ZEIDAH A CHIM DUHMI A SI?\nMINUNG UKNAK A DONGHNAK\nBaibal ah hitin a ti: “Cu siangpahrang hna chan ah cun vancung Pathian nih pennak pakhat a ser lai i cu pennak cu zeitikhmanh ah a rawk lai lo; cu pennak cu midang sinah aa ṭhial lai lo; hi pennak vialte hi a hrawh dih hna lai i a donghter dih hna lai, sihmanhsehlaw cu pennak tu cu zungzal in a hmun lai.” (Daniel 2:44) Hmasa ah langhtermi nambar 3nak bantukin ‘rang cung i aa citmi le a ralkap bu kha doh awkah sahrang le vawleicung siangpahrang hna cu an i pumh’ tikah cihmih in dohnak cu aa thawk lai.—Biathlam 19:19.\nRALDOHNAK, ZAANGENNAK LE DINLONAK HNA AN DONGHNAK\n“[Pathian nih] vawleicung pumpi ah ral cu a daihter dih.” (Salm 46:9) “Zeicahtiah miding mi hna cu hi ram chungah hin khua an sa kho lai i ding tein khua a sami hna cu hi ram chungah hin an um lai. Sihmanhsehlaw miṭhalo hna cu ram chung khan hlonh an si lai i mi rawi hmangmi hna cu ram chung cun phawi an si lai.” (Phungthlukbia 2:21, 22) “Atu cu thil vialte kha a thar in ka ser dih cang hna.”—Biathlam 21:4, 5.\nPATHIAN LE MINUNG CUNGAH ṬUANVO A LA LOMI BIAKNAK HNA AN DONGHNAK\n“Profet hna nih lih in bia an chim i tlangbawi hna zong nih anmah tining paoh kha an zulh ve; . . . sihmanhsehlaw a donghnak a phak tikah, zeitindik nan umte fang lai.” (Jeremiah 5:31) “Cu ni cu a phak tikah mi tampi nih keimah cu ‘Bawipa, Bawipa! Na min in Pathian bia kha kan chim i na min in khuachia kha tampi kan ṭhawl hna i khuaruahharnak tampi kan tuah,’ tiah an ti lai. Khi tikah annih cu ka thawh hna lai i, ‘Nannih cu aho nan si kha kaan hngal bal hna lo. Kal ko u, ṭhatlonak a tuahtu hna,’ tiah ka ti hna lai.”—Matthai 7:21-23.\nATU VAWLEI THIL SINING A HMUNH NAKHNGA A BAWMTU HNA AN DONGHNAK\nJesuh nih hitin a ti. “Biaceih ning cu hitihin a si: ceunak cu vawleicung hi a rung phan ko cang, sihmanhsehlaw mi nih khan thil ṭhalo kha an tuah caah ceunak nakcun muihnaktu kha an duh deuh.” (Johan 3:19) Hlanlio zumhfekmi Noah chan ah a hmasa bik vawleicung pumpi hrawh a sinak kong kha Baibal ah a langhter. “Vawlei hlun a rawktu cu ti ṭhiamṭhiam, buanchukcho kha a si. Sihmanhsehlaw Pathian bia ṭhiamṭhiam nih cun atu i a ummi van le vawlei hi mei in hrawh awkah a zuah rih hna. Pathian zei i a rel lomi hna an bia ceih a si ni le hrawh an si ni caah cun zuah an si.”—2 Piter 3:5-7.\nA ra laimi “bia ceih a si ni” le rawhnak ni kha Noah chan i “vawlei” hrawhnak he a tahchunh. Zei vawlei dah a rawk lai. Vawlei cu a hmun lai i “Pathian zei i a rel lomi,” Pathian ral hna cu “hrawh” an si lai. Mah bantukin a ra laimi Pathian ‘bia ceihnak ni’ ah Pathian ral in hmuhmi hna zong hrawh an si lai. Pathian hawikom a simi hna cu Noah le a chungkhar bantukin huhphenh an si ve lai.—Matthai 24:37-42.\nṬhatlonak vialte kha Pathian nih a hrawh dih hnuah vawlei pumpi cu zeitlukin dah a nuamh lai ti kha na mitthlam ah cuanter hmanh! Donghnak he aa tlaiin Baibal chimmi cu thawngṭha lawngte a si ti cu a fiang. Asinain ‘donghnak a phanhnak caan kha Baibal ah a langhter maw? Donghnak a nai cang maw? Zeitindah luat khawh a si?’ tibantuk kong kha hngalh na duh ko lai. (w15-HK 05/01)\nDONGHNAK A DIH HNUAH\nzeidah a cang lai? Baibal ah hitin a ti: “‘[Pathian nih] an mitthli vialte kha a hnawh dih hna lai. Thihnak a um ti lai lo, ngaihchiatnak le ṭahnak le fahnak zong a um ti lai lo. Thil hlun vialte cu an lo dih cang,’ a ti. Cun bawiṭhutdan i a ṭhumi nih cun, ‘Atu cu thil vialte kha a thar in ka ser dih cang hna,’ a ti.” (Biathlam 21:4, 5) Donghnak timi cu na nunnak a donghmi kha a chim duhmi a si lo. Pathian nih donghnak in luatter aan duh. Zeitindah luat khawh a si ti zong kha Pathian nih a kan chimh.\nw15 7/1 cc. 3-5


Thawngpang Thar: US Cozah Budget le Stimulus Check – Kawltu Team\nThawngpang Thar: US Cozah Budget le Stimulus Check\nCozah Budget le Stimulus Check: US congress palai pawl cu tuzan hi zantim tiang meting tuah dawh an si. Coronavirus relief bill $900 billion lawng si loin cozah budget thar zong tuzan ah thlak piak hrimhrim an hau. Cozah budget tuzan i an thlak khawh lo ahcun tuzan zan suimilam 11:59:59 ahcun Government shutdown timi, Federal cozah zung vialte khar dih a si lai.\nFederal cozah phaisa cawihnak kong, federal lending rules kongah Democrats le Republican an lung an i hmuh khawh lo caah kap hnih lungltin cangmi, Stimulus Check $600 zong pek dingah a caan a rauhnak a si. President Donald Trump nih cun minung pakhat $600 pek ding cu a tlawm tukmi a si. A tlawm bik $1200 tal cu a si ding a si tiah nizan ah a chim. Tutan coronavirus relief bill an chuahpi mi hi $ 900 billion a si. Mah chungah Stimulus check $600 bawmh dingmi le rian ngei lomi unemployment benefit caah zarkhat $300 pek dingmi a tel chih.Source: Salai Lairamthang.\nRelchap: Paletwa peng Chin ralzam hna caah Israel a cawlcang cang, Bawmhnak tam tak tak a pek\nChin Ramkulh, Paletwa Peng chung ralzaam hna ca ah Myanmar Israel Embassy (Tanzung) nih a voi khatnak bik facang bawmhnak a pek, tiah World Food Program nih a langhter.Hihi Israel nih Myanmar ramchung ah eidin lei a voi khatnak a bawmh a si i, minung 1,000 ca ah facang an kuat hi a si. Myanmar ram Israel Embassy nih Chin Ramkulh, Paletwa Peng chung ralzaam minung 1,000 ca ah thla khat ei facang tun 320 cu aa kan pek i, kan kuat lai, tiah WFP pehtlaihnak lutlai nih a chim. Myanmar ram Israel Embassy nih lutlai Yunakila nih, “Myanmar ram Israel Embassy nih Myanmar ramchung eidin lei an chambau nakhnga lo WFP he kan i bawm lai. A bik in eidin an harnak hmun Paletwa Peng ah kan tuan lai,” tiah a chim.Hi kong ah Paletwa Ralzaam Bawmchantu Phu (RRCCI) in Mai Nang Wai, “Hi Israel Embassy nih bawmhnak kan pek mi cu kanmah sin in si loin Cozah sin tu ah a si. Zeitindah an tawlrel lai ti cu kan theih ve lo. A bik in camp ah a um mi ca ah a si ko lai. Atu bantuk in bawmhnak an kuat mi cung ah kan i lawm tuk,” tiah The Hakha Times ah a chim.Myanmar Israel Embassy nih Paletwa ralzaam ca ah bawmhnak pek zong aa tim than. Chin Ramkulh Paletwa Peng chung ah eidin awk a ngei lo mi hi minung 10,000 hrawng an si, tiah WFP cazin ahcun an langhter. Credit: Hakha Time.\n← Zapi Hmai ah Vice President Mike Pence Covid Sii aa Chun\nBREAKING: Trump cu Martial Law chuah dingin Ruahnak Pek a Si Cang →


Kan Pasaltha Hna Nai I An Thih Nak Kong Ah CNA Le CDF Hna Nih Khua Fak Deuh In Nan Ruaha Hau Cang – Chintanbo\nMay 15, 2022 admin MYANMAR NEWS 0\nNai kahdohnak I kan kan pasaltha hna nini khat I minung pa 9 tiang nunnak liam cu ruah ah thin lung nih a celh hrimhrm loh. Kan pasaltha hna thih nak kong he pehpar in, Bia chawkvak a um mi theih tik ah, nai I SAC ralhrang chung in minung 3 hna nih CNA ah an I ap tik ah hi hna pa3 ruang ah nini khat I pasaltha hna nunnak liam cu a poi tuk ti pin cu holh le ka nih a tlinh loh.\nCu ca ah cun, SAC ralhrang chung in an si ah mipi sawhsawh in, CNA si loh ah CDF ah maw an i ap than a si ah cun riantuan tu upa deuh nih fak deih in khua nan ruah a hau cang, hi hnu pin zong ah a um khi mi thil a si tik ah, CNA Le CDF Nan si ah nan sin i a rak i ap an um than ah cun, an konglam that e in hlethlai nak nan tuah hnuh lawng ah cao hlan dong si cang. Hi kong ah hin CNA Le CDF hruaitu hna nih nan I ralrin taktak a hau cang hih.\nDelhi Ah Khua Sami Tlangval Lalramenga Nih Ni Hin May Ni 15 Ah Pum Dam Lo In Mual An Kan Liam Tak


Laimi Nih Khrihfabu Hi Ttamhnak Le Mah Duh Mi Tuahnak Men Ah Kan Hman Cang: Rev. Hoi Cung Tum – Chin World News Evening\nLaimi Nih Khrihfabu Hi Ttamhnak Le Mah Duh Mi Tuahnak Men Ah Kan Hman Cang: Rev. Hoi Cung Tum\nApril 20, 2019 Salai Van Sermon\nNaa tlak ruang ah si loin na duh ruangah thluak chuah in hruaitu dirhmun naa cuh ahcun nang zong Khrihfa bu in naa tamh tinak a si cu. Ro i cuh, dirhmun i cuh ttih a nun ning hi Laimi nih kan theih ko nain kan fiang duh bak lo. A si maw, kan tuh mi hi pakhat hmanh a tlau lo dahkaw.\nKhrihfa bu duh paoh in tuah le tuaitaam le biakinn thilri duh paoh in hman hi zeitluk in dah ttih a nun ti hi kan theih lo caah a si. Nihin ahcun mino in nubu in patling pipi tiang Khrihfa bu hi kanmah duhmi tuahnak ah diriam tein kan hman men ko. Pathian tu ttih ko hna usih. Thla tu cam ko usih.\nBiaknak hi ttamhnak i kan hman ahcun kan hmailei tuanbia a mui lai i, kan tuanbia a donghnak aa dawh te lai lo. Kan tuh mi hi zun tak lo hrimhrim a ngah lo. Hmaiei kong hohmanh nih kan thei lo. Cucaah ralring tein um i zuam zungzal ko hna usih. Pathian kan cungah aa lawmh ding hi a biapi cem mi a si.\nVideo tawi hi rak ngai ve….\nMipi Nih Zoh Lai An I Ngaih Taktak Mi The Rock Le Roman Reigns Film Can Tinak Hobbs and Shaw Timi Trailer A Chuak Cang: Video\nLaimi Kan Sining Cu Mah Hla Ahhin A Tling Dih Ko. Nupi Ṭha Pasal Ṭha Si I Zuam – Bawi Thiang Bik & Gospeli-Video


“Bible Cu Pathian Thawchuah Hnawhmi A Si” Kan Ti Tik Ah Kan Hngalh Chih A Herhmi Tete – Chin World News\nPosted By: thawng February 25, 2019\n1. “Bible cu Pathian thawchuah hnawhmi a si” timi nih fiantermi le fehtermi pahnih a ngei. A pakhatnak ah, Bible cu (Genesis – Biathlam) tiang a chimduhnak sullam le tinhmi ah palhnak le hmanlonak pakhat hmanh a ngei lo, tinak a si. A pahnihnak ah, Bible cu (Genesis -Biathlam) tiang a biafang le a deh tiang zong in palhnak le hmanlonak zeihmanh a ngei lo, tinak a si.\nZeiruang ah dah Bible cu a chim duhmi sullam le tinhmi ah siseh (content/meaning), a chimmi biafang le deh tete tiang in siseh (word/spelling) palhnak le hmanlonak a ngeih lo ti ahcun, a palh kho lo mi Pathian Thiang Thlarau hruainak tang ah tialmi a si caah a si; a tialtu (author) taktak cu Pathian a si ca ah a si ko.\n2. Asi kun ahcun, Laimi nih kan ngeihmi Bible pathum: Lai Baibal Thiang (David Van Bik) Hakha Baibal Thiang (Hoi Cung Tum) le Baibal Cathiang (Rual Uk) hna ah Spelling palhmi an um maw? tiah biahalnak hun tuah hmanh u sih.\nSpelling le biafang palhmi tampi an um ruang ah tu hlan ah voitampi remh an si cang, tu hnu zong ah remh cuahmah peng an si ko lai. A spelling le biafang aa palh ahcun a sullam zong a palhnak zawn a um lai, ti cu a fiangmi a si ko. Kan Lai Bible lawng si lo, leh chommi Mirang Bible version vialte nih Spelling palhnak tete cu an ngeih cio ko!\n3. Asi ahcun, cu bantuk Spelling le sullam palhnak a ngeimi leh chommi Bible version pawl cu Pathian thawchuah hnawhmi an si kun lo maw? Ziah dah, an palh khawh kun?\nCopy chommi le leh chommi Bible version poh cu “a sullam in siseh, a Spelling ah siseh, palhnak le hmanlonak zeihmanh a ngei bak lomi le Thiang Thlarau hruainak tang ah Pathian minung (human writer) Paul te hna nih an kut in an rak tialmi original cauk in a palh khomi mifim le cathiam hna nih an fimnak le thiamnak hmang in an kan copy piakmi le leh piakmi” an si dih.\nSullam le Spelling palhnak fang khat zong a ngei bak lomi kha cu original Bible cauk (Paul te hna nih an kut bak in an tialmi kha) lawng kha a si ko.\nNain atu kan hmanmi Lai Bible bantuk pawl zong hi Pathian thawchuahmi cauk in copy chinni le leh chinmi an si ve caah cauk dangpi cu a si lo; kan palh sual lai ti phang taktak bu in copy an rak tuahmi chung in leh chinmi an si caah bochan an tlak ko. Nain copy bal hlan, Pathian nih minung sin ah a pekmi a original cauk bantuk in Spelling zong a palh kho bak lomi an si lo, ti bia tu khi a si.\nSullam zong ah siseh, Spelling zong ah siseh, palhnak le hmanlonak pakhat hmanh a ngei bak lomi cu Paul te hna nih Thiang Thlarau hruainak tang ah an kut bak in an rak tialmi lawng ah khan a si!\nCucaah ahcun Bible versions tampi zoh chih le an chim cioning cuaithlai chun i a context ah zei biafang dah hman deuh dawh a si, tiah original sullam te kawl piak lengmang hi Bible hrilhfiahnak ah a biapi tukmi a si.\nNote: zeitluk felfai in dah original cauk in copy an rak tuah timi ka tial than te lai).


Breaking News: Maw Ka Thin KNU Le Ralhrangbu I Kahdohnak Nak Ah Nunau Pawl Cu Phaw Ah An Hman Hna – Chin World News Evening\nBreaking News: Maw Ka Thin KNU Le Ralhrangbu I Kahdohnak Nak Ah Nunau Pawl Cu Phaw Ah An Hman Hna. Ralhrangbu Nih KNU He I Kahnak Ah Nunau Pawl Cu Phaw Ah An Hman Hna. Ralhrangbu nih KNU an timhnak ah nunau pawl cu an phaw caah an tlaih hn i, an hruai hna tiah Klo FM nih a chim. Nizan September 1 zinglei ah KNU brigade 6 Dooplaya pengkomh Kyainseikgyi peng Pikaladon khuami nu pakhat an tlaih pin ah Yakya khuami nu pakhat le Mikatho khua in nu 2 hna cu an tlaih hna i, an kalnak kip ah an hruaihna tiah KNU brigade 6 thawngthanhnak nih a chim tiah Klo FM nih a langhter.\nHi kong he pehtlaih in KNU concerned group in Pado Naw Sipho Yar Sein nih ralhrangbu nih nunau hna raltuknak ah an hruaimi hna cu zeitin hmanh in cohlankhawh ding a si lo. A hlan in Karen ramah kahdohnak tampi kan ton cang.Nunau hna cu ralhrang pawl nih a phun phun in an tuahto hna.Atu raldohnak ah phaw ah an hman mi cu zeitin hmanh ka cohpan khaw lo.\nVawleicung phung an buar mi a si. An cungah hremnak kan pek a hau tiah a chim. Ralhrangbu hna nih KNU/KNLA doh dingin Mikatho khua hrawngah umhmun an khuar tiangah a rauh hlanah kahdohnak a fak te khomi a si. Atu ah mah pawngkam in a zaam mi 500 hrawng cu an tlung kho rih lo tiah Than Lwin Times nih a tial.\nKhah Hi Bantuk Laimi Minung Ruangah Hin US Nih Laimi Refugee Zong Lak Aduh Tilo


Salai Lungthli Tum: Chinram Hruaitu Si Ning Law – Zion Tlang Media\nSalai Lungthli Tum: Chinram Hruaitu Si Ning Law\nPakhatnak ah khuapi Pakua ah special sianginn England i grammar school bantuk pakhat cio ka ser hmasa lai. English an hmang lai. A qualified bakmi cachimhtu ka sawm hna lai, hmundang an ngahmi nak tam deuh hlawh ka pek hna lai. Special taktak in ca ka chimhter hna lai. Mirang native speaker zong English chimhtu caah ka lak hna lai. Tang nga cung cohlan a si hnga. Luh a duhmi poah nih entrance test an phi hmasa lai. A thiam bik pawl thim an si lai i an thiam chinchin nak hnga cachimh an si lai. Hiti kan tuah khawh ahcun kum 10 ah cun Chinram cu Myanmar ram chung ah cathiam tambik an chuahnak state ah ser khawh a si lai. Cozah nih cozah phaisa hi a phi chuak ding fimcawnnak ah tam deuh a hman awk a si.\nPahnihnak ah Yangon le Mandalay um private siizung i siibawi minthang specialist pawl ka sawm hna lai i Chinram siizung ah ka tuanter hna lai. Private siizung nih an pekmi hlawh nakin tam deuh ka pek hna lai. Hlawh tam deuh pek ahcun Chinram an rat duh lonak ding aruang a um lo. Chinram ah siibawi specialist kan ngeilo ruang ah mipi tam tuk harnak kan tong, Yangon ah sisehlaw a nung hnga dingmi mizaw tampi cu specialist kan ngei lo ruang ah an thi lengmang. Dam lonak a zual deuh poah ah Yangon kal a hau timi um ti hlah seh. Lam tampi cawh nakin siizung thilri tam deuh cawk kai tim fawn hnga. Mah pahnih hna hi Chin mipi caah zeidang nakin a biapi deuh tiah ka ruah. Atu lio kan dirhmun le cozah budget zong in tuah khawhmi a si fawn. Catialtu Salai Lungthli Tum.\nPrevious Post:Pu No Than Kap: CNLD Peng Committee Dihlak Zulh Ding Biacah\nNext Post:Princeton University Nih Woodrow Wilson An Chuah


SUU KYI KONGAH RALHRANG KAWLRALKAP AN I THAT – The Chinlung Post\nAung San Suu Kyi kongah ralhrang an i that. Matupi ah a um mi ralkap chung ah zumh lonak a um i ralbawi pakhat meithal in kahthah a si hnu ah meithal kaptu pa zong a mah le mah aa that ve tiah theih asi.Ralkap chung ah biathli a um, cu biathli cu Cenan (ကြေးနန်း) in an i thanh mi a si. Cu ahcun hi biathli hi leng ah a chuak te lai ti bantuk in siseh hi bantuk a dik lomi bia hi a ho nih dah a zumh lai tiah ralkap karlak zumh lo nak ruang ah tu bantuk meithal kahnak tiang a chuah hi asi.\nThawngpang Dang:Mindat ah CDM a tuah mi Ralkap (10) hna cu atu hi Uico Ralkap pawl nih biatak tein an kawl cuahmah hna tiah an tarlangh. Chin ramkulh, Mindat peng ah an rak chiah mi hna Ralkap Tatzin chung in ralkap (10) leng hna cu August (26) ah khan an hriamnam, thilri dihlak i put in an zaam, CDM tuah ding in an zam tiah The Irrawaddy News nih cun a langhter.


Thantlang Khua Nu/Pa Mino Hna Um Sawh An I Tim Ti Lo – The Chinlung Post\nKhah kan farnu Sui Hlei Tial Thil ton mi kong ah mipi hna le cheu khat hna nih cun thantlang khua mi hna mawh chiat an tong hi kong ah hin Thantlang mino hna le hruai tu hna nih an mah law le tuah khawh mi an neih lo zia thawng fiang tein kan theih , tu tan kan thil ton hi cu apoi hrim ko, kan lai nun phung ah a um bal lo mi le kan tuah bal lo mi thih nak fak le thih hnu ah ngaih chiat nak hna hi a si tik ah a poi ngai ngai.\nKhah thantlang khua nupa hna le mino hna cu kan farnu Sui Hlei Tial thih nak kong ah le ruak vui nak kong ah um swh an tim ti lo, Hi kong ah hin duh lo nak tuah an i tim i hi an i timh bik mi cu kan miphun cawlcangh nak le nunphung kan neih mi zei ah a kan rel piak lo i kan khriahfa nun he a kal mi thil hi Sizung doctor te hna le Hruai tu te hna nih zei ag an rel lo caah duh lo nak langh ter hi a si.khah a tang ah hin tha tein rel ve\nMai Sui Hlei Tial ruak kongkau ah Chin mino hna nih facebook cahmai cung in duh lonak le lungtlin lonak langhter.Caa an tialmi chung ah,Pakhatnak. Thlaan hmun a si lonak hmun ah a ruak phuum a fialtu rian ngei hna cu fak piin dan kan tatpiak hna uh.\nPahnihnak. Thantlang COVID-19 Main Committee a thar in kan serpiak than hna uh. Pathumnak. Khuami hna i kan duhnak hi rak kan upatpiak uh.\nPalinak, Chinmi kan phung le lam ning in ruak i vui hi rak kan upatpiak uh.\nမိုင် ဆွီးလှယ်တီးလ် အလောင်းနဲ့ ပတ်သက်ပြီး ချင်းလူငယ်များက Facebook စာမျက်နှာပေါ် မှာ ဆန္ဒထုတ်ဖော်ကြ\n– သုဘာန်မြေအဖြစ် မသတ်မှတ်ထားသည့်နေရာတွင် သဂြိုလ်မြုပ်နှံခိုင်းသည့် တာဝန်ရှိများအား ထိရောက်စွာအရေးယူပေးပါ\n– ထန်တလန် COVID-19 Main Committee ကို ပြန်လည်ဖွဲ့စည်းပေးပါ\n– မြို့ခံပြည်သူလူထု ဆန္ဒကို လေးစားပေးပါ\n– ချင်းဓလေ့ထုံးတမ်း အစဥ်အလာအရ သဂြိုလ်ခြငကို လေးစားပေးပါ


CDF-Hakha In Nunnak Petu Hna Ruakthlahnak -\nNizaan (June 5) ah ram le miphun ca ah rian an ttuan lio ah a nunnak a liammi Salai Phun Sang Zathang, Salai Tial Chawn le Salai Lai Kulh Thang ruakthlahnak.Crd- The Chin Journal\nRel chap: CDF-Hakha in nunnak petu hna ruak an laak lio, an vuicolh hna lai, June 5 zaanlei 4:30pm tluk, Hakha Khuathar ah bomb puahnak in nunnak petu hna ruak cu sii-inn ah an laak lio, Carson Baptist Church ah pumhnak service an hmang lai i thlaan ah an vuicolh hna lai, tiah kan theih.\nAn ruak hi SAC ralkap nih la ko u, an ti ca ah atu (11:00 am hrawng) hi an va laak hna lio. Carson Baptist Church ah pumhnak service tawite hman a si lai i nunnak petu hna an inn cio ah an ruak kalpi a si ti lai lo. Pumhnak service a dih in No.1 thlaan ah kalpi in vuicolh an si ko lai,” tiah khua upa pakhat nih The Hakha Times ah a chim.\nCDF-Hakha in nunnak petu hna cu; Salai Lai Kulh Thang, Salai Phun Sang le Salai Tial Chawn hna an si. An ruak hi inn phanhpi ti loin Biakinn pumhnak a dih lecangka thlaan ah vuicolh an si lai, tiah kan theih.Crd- The Hakha Times.


PDF Nih Kawlram Vialte Ral Thawh A Nai Cang Tiah Yangon Khuapi Cu Ralrinnak A Pek Cang — Chin Miphun Tlangau\nPDF Nih Kawlram Vialte Ral Thawh A Nai Cang Tiah Yangon Khuapi Cu Ralrinnak A Pek Cang\nKhuapi Raldohnak Caan a Naih Caah Yangon Khuami Timhcia ding in PDF nih Forhfial.SAC ralchanh in dohdalnak pawl fak chinchin in tuah a si cang lai caah Yangon khuasa hna nih ralring tein tthutdir ding le NUG ralthawh thawngthanhnak ttha tein ngeih ding in PDF nih forhfialnak an tuah.Myanmar ramchung PDF bu vialte i fonh in Area 21 timi khuapi raldotu bu an dirh i Yangon mipi timhcia tein um ding in forhfialnak an tuah hi a si.\nArea 21 bu cu NUG tlangtlaknak tang ah a cawlcangmi khuapi chung raldotu bu a si ti zong an langhter.“Area 21 chungtel vialte hi NUG he pehtlaihnak ngei in mahle sining cio in a cawlcangmi kan si. NUG nih bawmhnak a kan pekmi a um bang in kanmah tein Fund kan i kawlmi zong a um,” tiah Area 21 hruaitu pakhat nih a chim.\n“SAC nih Myanmar ramchung khua kip control ding in an i phakzo lo hmanh ah Yangon le Mandalay hi cu fak khun in tlaih an i zuam lai. Cucahcun, Yangon, Mandalay le Pegu tibantuk khua pawl hi SAC kut an tuar tuk ding kan duh lo,” tiah a chim chap.SAC ralchanh in khuapi chung dohdalnak pawl PDF nih fak khun in tuah an timh cang caah Yangon khuasa hna nih hliamham a pumi pawl thlopbul ningcang thiam i zuam ding in le SAC ralhrang kut in runvennak ngeih cia ding in forhfialnak zong an tuah.\nYangon khuami hna nih mahle si khawh tawk cio in PDF ralkap pawl bawmhnak pek ding zong in cu forhfialnak ah cun an langhter chih.“Abiapi bik caan kan nai thluahmah cang. Cucaah, Yangon khuami hna nih NUG thawngthanh hngak in PDF ralkap pawl hi nan ti khawhnak lam kip in kan bawm cio u,” tiah PDF hruaitu pakhat nih Myanmar Now ah a chim.


Kawl Miphun Ta A Si Mi NLD Cu Zeidah Asi? Salai Peng Hlawn Ceu — Chin Miphun Tlangau\nJuly 2, 2020 Salai Ephraim MYANMAR 0\nKa tlangtar chung ka luh hlanah Union of Myanmar timi Ramkong Myanmar/Kan ram komh sining kong tawi tein kafianh talai. Union of Myanmar aa thoknak cu 1948 kum Mirang kuttang in luatnak phuan ri khan asi. Asinain Kawl nihcun AD-1000 hrawng in tulio Union of Myanmar ram hi rakser asi cang tiah serchom tuanbia in Tlangcungmi le anmah Kawl pawl lila kha kan thluak an rak kan tawl. Cu thluaktawlnak ah a pilmi nihcun 1948 kum i Mirang kut in Kawl kut ah Tlangcungmi kan pil kha an i fianglo i nihin tiang Kawl fah chommi tiltawt ah kan i lunghmuih khim. Curuang ahcun kan ram Chinland teah Kawl pennak fehtertu USDP le NLD parties ah an i phah khim, Khah ka bia asua suallai tlangtar tuah ka lut lai.\n1. NLD timi cu National League for Democracy (အမျိုးသား ဒီမိုကရေစီ)/Miphun caah Democracy” tikhi asi tiah a fiannak in kan leh hnga. Asi ahcun “N” nih a sawhmi le a rawlhmi National khi zeidah asi hnga? Union of Myanmar ahhin One Nation (Miphun pakhat) inmaw kan um “Multi-Nation combine/Miphun hna fonhmi” indah kan um tihi ruah ahau. Union of Myanmar cu Nations > Combine =Union in sermi Miphun hna fonh in dirhmi Ramkomh asi. Asinain NLD nih 2016-2020 chung Union of Myanmar a hruainak i a hmanmi policy zoh tikah Nations > combine = Union policy siloin One Nation lead policy or Unitary policy asi deuh. Cucahcun NLD party i “N” nih a kalpi mi policy cu One Nation policy asi ticu 2015 Kan ram thimnak result i Arakan ramthen le Shan ramthen nih fiang tein a langhter.\n2. “D” timi Democracy timi khi zoh rih usih. Union of Myanmar cu 1948 in aa form mi asi kan ti cang khah, vantuk in cu aa sem ri bakin ramchung dothlennak a chuak colh i kum 70 leng tiang hmih khawhlo in a alh. Cutin hriamnam tlaih dothlennak ral a thawhnak aruang cu Democracy ruangah silo in Combine > nations > build > Union tiah kan timi Miphun aa dangmi nih i fonh in dirhmi asi mi kan ram kha mi tam u asi mi Kawl pawl nih Union/Ramkomh a ser tti mi miphun fa/tlawm deuh pawl kha ke tang ah chiah in uk le hruai duhnak lungthin in kalpi asi caah asi. Cu ruahnak le hruainak in a chuakmi ramchung ral a daihter tu taktak cu Democracy silo in self-determination a pe tu Federal Union/Mah te khuakhan lairel khawhnak a pe khotu Ramkomh sernak longlong hi asi.\n3.Cun NLD nih aa kenmi thanhtar khi zoh rih u sih. Miphun pakhat sinak a hmuhsak mi “Arfi” rang tangah Kawl mi nih an miphun hmelchunh ah an hmanmi “Awtaw” zukcuang asi.Cucahcun NLD nih a sawhmi le a kalpi mi cu Union of Myanmar chungah miphun tam asi mi Kawl miphun kuttang ah miphun fa pawl chiah in hruai camcin hna nak phunglam kha asi. phundang in kanchim ahcun Union of Myanmar/Ramkomh ram kha Unitary of Myanmar/Miphun pakhat sinak in hruaimi ram ah siter kha asi.Ka biatlang komhnak ah 1948 in 2020 tiang Kawl nih hlenning phun tling in an kan hlen cang i 2020 pinlei tal ah hin cun Kawl hlenning/ Kawl ngian hi Chin miphun nih i fian a cu cang.\nBiapeh: Ram khel ah Mit Dei ti cu Hihi asi. Harvard le Oxford University ah Ph. D lak mi nih LAI a rel lo dakaw. Nuhrin thluak a tlawm tuk mi hna degree lak cu Phenomena Head Damage tu an si deuh I an thluak le Lungput a sifah tuk ve. Cawnnak Sang Science Degree cu an lak phawt ko nain Knowledge le Technology nih a Kal Tak hna. Lairam ah Tu lio a Hrang I a Hui mi Ramkhel Zawng Keng phun khi si ko hmet cu.Kawl te nih Tlangcung mi phun an kan hmuh ning cu: Nunnak thisen Rawnh ding kha Sohot in thlitum chawm in thli tu an kan pe. Thinlung Nunnak cu thisen asi ko nain NLD Sohot hmang in Kawl te nih KANPI LE an Setan Ngian in thli tu an kan pe.\nChin State Hluttaw and Government a chuah kho nak caah Chin Party vialte nih (Fixing) tuah a herh


CNA+CDF Sin Ah Bia Cah - News and Media\nCNA+CDF Sin Ah Bia Cah\nOctober 13, 2021 admin MYANMAR 0\nCNA+CDF, Zeibantuk hriamnam le vanlawng he an kan rathnawh zong ah tih hlah u! Chinmi sin ah “tih” ti mi um hlah seh! Anung Pathian cu Chinmi nih kan biak mi Pathian a si. Min Aung Hlaing le a hnuzul pawl an sung hrimhrim lai.. Rel chap- Hniarlawnthar pawng Kahdohnak ah SAC Ralhrang 5 Thi. Nihin zinglei sml. 10:00 hrawng in aa thawkmi Hniarlawnthar pawng kahdohnak ah.\nSAC ralhrang lei in minung 5 an thi, tiah CNF chimnak nawlngei Salai Htet Ni nih a chim. Hniarlawnthar pawng ah zinglei sml. 10:00 hrawng in i kahnak a um i, SAC ralhrang lei in minung 5 an thi. Kanmah CNA/CDF lei in mithi/thliampu kan um lo. Hmaitonh in kan i kap ti awk ngaingai a ttha lo. Anmah lei nih cun kahthlorh in an kah,” tiah Khonumthung ah a chim.\nHniarlawnthar ah kum 13 pa ngakchia pakhat telh in minung 4 zong SAC ralharng nih an tlaih hna. Khua ah um ngam a si ti lo caah hmundang ah kan i tthial chung pah dih ko,” tiah Hniarlawnthar pastor pakhat nih The Hniarlawnthar ah SAC Ralhrang nih Minung 4 an Tlaih Hna. Nihin zinglei sml. 10:30 hrawng ah Hniarlawnthar ah a ummi pa pali.\nSAC ralhrang nih an tlaih hna, tiah thawng kan theih. Tlaih a tongmi hna lak ah Pa Van Tin Hmung le kum 13 lawng a si rihmi ngakchia Pa Peng Uk Ling zong an i tel. SKAT motor ngeitu pa inn ah an len lio ah an rak tlaih hna. An motor zong an tlaih chih i an kalpi,” tiah khuami pakhat nih The Chin Journal ah a chim. Nihin zaanlei sml. 4:00 tiang ah Hakha le.\nChuncung karlak in meithal kah thawngpang le bomb puah thawngpang pawl an thei rih. Khuami pakhat nih, “Tu zinglei sml. 9:30 hrawng khan an i kap i atu hi Hniarlawnthar ah kan um ngam ti lo. Atu tiang meithal thawng le bomb thawng a thang rih,” tiah a chim. Crd – TCJ\nAn I Kap Cang\nMyo Naing Meithal In An Kap


Maw! Hakha nangmah hi maw ka mang ah kan hmuh mi cu na si! – The Cherry Par\nMaw! Hakha nangmah hi maw ka mang ah kan hmuh mi cu na si!\nDecember 26, 2021 Cherry News\n‘Relve Hrim Na Caah A Sunglawi Tuk Ve Ko Lai’\nLairam Missionary a phan hmasa bik mi Rev. Authur Carson Bawipa le Dr. E.H East Hakha khua ah an i Tawnnak le Rev. Arthur Carson Thlan ah (1988).\nDr. E.H East cu Kawlram Laitlang Hakha khua i Pathian rianțuan ding kha aa tim, Boston USA in Dec.11st 1901 in aa thawh i Kawlram kha January 1902 ah a phan. Dated 22nd March 1902 ah Hakha cu a phan, Rev. Carson nih lampi in a rak don kha khanhnih khanthum tluk a hlatnak in a van hmuh, ” Khi khi amah cu a si țheu țheu lai, Carson Bawipa cu a si hrimhrim ko lai,” tiah a ti.\nKan hun i naih deuh deuh i ka luchin kha ka hei hler hnawh i anih zong nih a luchin cu a hun ka hler hnawh ve i a mit thli hai dulmal bu in, ” Na rat cu kaa lawm ko,” tiah a ti. Ka rang cun ka vung țum i pakhat le pakhat kan kut kan i tlai. Bia tampi a chim lo a ka chimh mi cu lungthleng an um rih lo ti kha a si i cucu a sullam hmanh ka rak hngal tuk lo. Cu ti cun Hakha cu ka phan i, nangmah hi maw Hakha cu na si?\nDec.11 st 1901 ni kaa thawh i nihin March 22 ni ahhin kan phak. Nangmah hi ka Mang i kan manh mi khua na si i na ca i țhathnemnak ngeih ding hi ka saduhthah a si. Maw Hakha khua na sin i ka rat hi, sui hmuh duh ah ka ra lo, sihmanhselaw ka Bawipa suiluchin cung i benh awkah Lungvar hmuh awk ah ka ra a ti.\nRev. Dr. David Van Bik nih a rak țial mi Cauk Laimi caah Deirel Arfi, p.8; Hi kong ka chim tik paoh ah hin ka lung a ka suk tuk i ka mit thli a luang Zungzal ko. Laimi phun hi zeimiphun ko dah kan si i Siangbawi Dr. E.H East nih a mang ah kan Khualipi Hakha cu a hmuh hnga?\nMaw! Hakha nangmah hi maw ka mang ah kan hmuh mi cu na si, atu kan hmuh taktak cang i kan na sinah ka phan taktak cang tiin mit thli hai dulmal pi in a chim. Na sin i ka rat hi Sui hmuh duh ah a si lo, ka Bawipa Suiluchin cung i benh awkah Lungvar hmuh awkah ka ra tiah a ti.\nLaimiphun cu thuh mi Suilungvar cu kan rak si hrimhrim ko ti cu a fiang. Salm 60:7 “Gilead cu keimah ta a si, Manasseh zong keimah ta a si, Efraim cu ka luchin a si i Judah cu ka bawifung a si. “Ka sinah Pathian bia a ra mi cu Laimiphun cu Joseph hrinthlak Ephraim miphun nan si a ka ti. Tlang cung khua tlak mi phenh khawh lo mi bantuk in zei hmanh nih Laimiphun cu an phen kho te hna lai lo a ti,(1986).\nYahshua Messiah cu Israel miphun chungin a tlau mi Tuu hna caah a ra, (Matt.15:24-28) cun mi vialte caah a thih bantuk in Rev. Arthur Carson Bawipa cu Laimiphun kan caah a ra ve i Hakha khualipi cu a lu phumnak a si ve. Falam Khualipi Matu buk chak Far Hual tang i ni thum le zan thum thla ka cam lio ah Thiang thlarau fialnak in Rev. Carson bawipa, Hakha i a thlan ah thlacam in va riak awkah ka tlung i muizan pi hnu ah Hakha Siangbawipa Rev. Arthur Carson thlan cu ka va phan.\nAn rak hrenh dih caah a Thlan inn chungah riahnak a țhat ti lo ruangah a Lungphun hnulei dithla tangte cu ka phiak i thla ka cam. Zan tim hnu pi ah aw nih Rev. Arthur Carcon Bawipa nan Lairam i a rat hlan ah nan hla cu țial tuah a ka ti i ka țial mi hla a si. Caang nga a si ko nain Tlawmpal te longin ka hun țial lai.\n1). Dawt hlei hrinhniang Lairam dawh e, khuakhirh zunglai ai cang, Zunglian uk mang bawi Vialte lo cang lai, cung chin Vanbawi fa dawt hrinhniang biakam phur tu phuntungtu kan chuah ni ah cun. 2). Lai khua zungah buhțilțawt char le maw Ar vai hmanh khi kan tluk ti lo lenpi rual hawi sinah, siseh ho tluklo mang hrin ve Keimah tiin Chalcuaimai law Ephraim Laimi. 3). Theihlo Van hram dengin a ho hngalh lo ram dang Valpa rihzung mual liam ai cang roling khun seh, Zingdir ni bang tlang ve cang lai Bawi min thang ram, Carson lennak kan Lairam ah.\nNawlhnak; An tlau cang e ti tawn hna maw, Babilon sal tang Bu ram vialte nih, kan tlau lo e Voh bik fahniang Laimi kan si, Bawicin cang lai Chanri dongh tiang. Credit; Rabbi Ephraim Lian Rum, Beth Israel CMC, Kalaymyo\n← Chinram lei ah Ralhrang minung (200) cu Christmas ni bak ah chap an si.\nCNA ralkap hna Christmas an hman nak hmanthlak an vun kan kuat I ka lung a leng →


Hakkauh Le Duhfah Tuk Ruang Ah Minung Tamtuk An Rak Thih Hi A Si – Chin 11 News\nHakkauh Le Duhfah Tuk Ruang Ah Minung Tamtuk An Rak Thih Hi A Si\nKan hnu deuh teah Pha-kanh ram mi tamtuk thih nak ruang ah Kawlmra miphun vialte ngaihchia in um dih a si. Cu thihnak kong he pehtlai in zeitindah thil sining fiang le konglam a si ti hngalh nak ding in Myanmar President Office nih hlatlai tu phu cu July 3 ah khan a rak dirh cawlh i July 5 ah hlathlai an thok cuahmah cang.\nHi hlathlai tu phu nih an tuanvo ngeih mi cu zeitin dah vawlei a cimh ning a si, a hodah tuanvo a rak ngeitu a si, mithi hna le hliamtuar mi chungkhar hna pehtlaih dih in bawmhnak pek le hmailei ah hi bantuk an ton ti nak hnga lo ding ah ruahnak cheuh hi hlathlai tu phu nih an ngeih mi tuanvo cu a si.\nHi hlathlai tu phu nih nihin an hmuhchuah khawh mi chung in an hruaitu bik nih a chim mi cu “Vawlei cimh nak ruang cu a rak si ko. Ruah a sur tuk mi ruang ah leivawr lawngte an si i cu ruang ah a rak cimh mi zong hi a si. Hi hmunhma ah hin lunghring kawl lo ding in June 20 ah khan ralrin nak pek le thanwgthanh nak tuah a rak si cang. Tihnung a si tiah tha tein chimh zong an rak si ko cang hna nain haukauh tuk ruang le duhfah tuk ruang ah an rak kawl chih caah tu bantuk in mi tamtuk nunnak a liam hi a si” tiah U Ung Win nih cun a chim hi asi.\nPha-Kanh ah a um mi hna pawl hi zeitluk indah lunghring kawl tihnung a si le thihnak he an i neih ti an hngalh ko nain zeidang riantuan ding le pawcawm nak a um ve lo caah lunghring kawl hi an i thim lengmang nak zong a si. Hi bantuk rian hi kan phihkhar dih lai ti ding zong ah kum tamtuk chung an rak tuan cang mi hmunhma phihkhar piak ding ah zeitluk indah rian tha kan pek khawh hna lai ti mi hi ruahnak nih a phan lo tiah zong an hlathlai tu lei nih cun an chim.


FIANGPUP IN BIAHALNAK VIALTE LEHNAK ATUAH KO HIH, NLD SINING AFIANG DIH – The Chinlung Post\nFIANGPUP IN BIAHALNAK VIALTE LEHNAK ATUAH KO HIH, NLD SINING AFIANG DIH\nSeptember 30, 2020 admin Chin 0\nChin Nunphung Upadi Sermi Kong Biahalnak Le Bialehnak. Biahalnak. Chin ramkulh hluttaw nih Chin nunphung le caholh he aa pehtlaimi upadi an fehtermi le a nungmi a um maw? Bialehnak: NLD hruaimi Chin ramkulh hluttaw nih Chin nunphung le caholh he aa pehtlaimi upadi an fehtermi pakhat hmanh a um lo. Biahalnak, Pyidaungsuh hluttaw nih tah an fehtermi a um maw? Bialehnak: NLD hruaimi Pyidaungsuh hluttaw zong nih Chin nunphung le caholh kong ah upadi an sermi le an fehtermi a um lo.\nBiahalnak. Ziah NLD MP nih hi kong hi biatung chuahpi in an ceihmai lo? Bialehnak: NLD hruaimi Pyidaungsuh hluttaw ah Chin nunphung kong an ceih ka hngal lo. Chin ramkulh hluttaw belte nih hluttaw ah Chin Nunphung kong voikhat te an rak ceih bal. USDP hruaimi hluttaw chan ah Chin miphun party nih Chin nunphung (Chin act) kong an chuahpimi le an fehtermi kha remh le tharchuah than te ding tiah bia an rak chah.\nCu bia an rak chah ciami kha NLD hruaimi Chin ramkulh hluttaw nih hluttaw an kai ka te ah an rak ceih. Zeitindah an rak ceih ti ahcun, “Hi biatung cu ceihmai lo ding” tiin biakhiahnak an rak tuah. Cu te cu an ceihmi a si. Ceihmai lo ding tiah bia an khiahmi le Chin nunphung kong upadi pakhat te zong an tharchuah lomi hi ngaihchia taktak khi a si. Hi ruang ah kan miphun nunphung le caholh a kilvengtu ding Chin party hi hluttaw ah i telh a herh hrimhrim nak cu a si.\nBiahalnak. Ziah, Chin ramkulh hluttaw nih nunphung kong upadi an ceihmai lonak le an fehter lonak hi a si hnga? Bialehnak: A ruang taktak cu anmah nih an hngalh bik lai. Amahbelte, annih cu Chin cu an si ve ko nain Kawl miphun hruaimi party asiloah Kawl miphun tanbo le chakrengh chommi an si caah an ceihmai lonak le rak ceihmai ciami hmanh pehzulh lo in “thirkuang tawhhrenh” ah an chiah lehnak cu a si.\nBiahalnak. Nangtah MLA (MP) tling law Chin nunphung le caholh kong hi hluttaw ah na chuahpi kho ve lai maw? Bialehnak: MP ka tlin ahcun, ka chuahpi hrimhrim lai. Kan party CNLD hrimhrim nih kan i hmaithlakmi zong a si caah Chin nunphung le caholh kilvennak le thanchoternak kongkau hi hluttaw ah fakpi in chuahpi le chimrel kaa tim. USDP lio i Chin nunphung (Chin act) an rak fehtermi upadi zong a herh ning in remh, tharchuah le “NLD nih Thirkuang tawhhrenh i an chiahmi Chin Act upadi” zong a thawchuahter le nunter kaa zuam lai.\nMiphun pakhat a nunnak le a himnak hrampi cu nunphung le caholh hi a si. Nunphung le caholh a tlau ahcun miphun zong a tlau ve lai. Cucaah, kan Chinram le miphun himdamnak le i kilvennak ding Chin nunphung le caholh (Chin Act) upadi pawl felfaite in a sertu le a nuntertu ding ah Chin mizapi nih CNLD palai mee pek kan herh. Chin Lungput, Chin Thinlung, Chin Ruahnak he kan miphun a ngandam nakding caah CNLD vote hna usih. Pu Van Chan Ceu, State Hluttaw No.1 CNLD Party, Hakha Township. Media Team. Credit: Vanchanceu.\nTHE HAKHA POST NGEITU PAPUI NIH A CHIM CUAHMAH CANG HIH


FILE - In this July 30, 2018, file photo, Vice President of the Cambodia National Rescue Party (CNRP), Mu Sochua speaks at a press conference in Jakarta, Indonesia. Senior executives of the disbanded opposition Cambodia National Rescue Party have announced their plan to return from self-imposed exile to fight criminal charges against them in court. (AP Photo/Tatan Syuflana, File)


Mizoram ah a zam mi, Police a rak zam mi (Midang le a rak zam thar an um sual ah) kong ah a felfai mi cawlcanghnak in i bomh cio a herh ko rua – Hakha Cherry\nNihin zing ah CRC President he UNHCR bia kan ruah hna, kan sining kan chim. 24 hours alert in kan um ve, Champhai le Aizawl ah a phan mi Police rak kan kua tthan uh timi catlap zong ka hmuh, cu caah atu zong India Cozah, Home ministry chonh khawhnak lam kan kawl cuahmah. Mizoram lei ah zeitin pehtlaihnak fel kan ngeih khawh hnga tiah channel kan daap cuahmah an ti.\nKan thinphan bik mi cu “Mizoram, Manipur lei ramri ralkap le Police nih fekthup in an congh mi hi asi. Puipang taktak zam duh zong ah tihnung dirhmun a si nak kong vialte” zong kan chim. 24 hours alert bak kan si ve ko, puipang nan theih ahcun kan chim colh ve uh, 24 hours nan phone chonh le information kan hngak peng ve lai, kan mah lei zong a lam kip in kan cawlcang ve lai an ti ve”.\nMizoram NGOs pawl, YMA le Zirlai Pawl (MZP) nih biatak tein an kan dirkamh, Delhi khuasa Mizoram MPs he zong bia kan i ruah tawn hna, naihniam tein kan i pehtlai i Mizoram Cozah nih cun an kan dirkamhnak tete an chim ve. A poi mi cu Delhi, Central Government order hi Mizoram Cozah zong nih a el khawh mei mei lo caah a lam tu kawl, cawlcangh ning thiam a hau mi phun a si.\nTulio ah Ramkip khuasa kan pale, ramri ah a um mi kan hriamtlai pawl zong hi kong ah biatak tein an cawlcang, Mizoram zatlang phu NGOs pawl he an i chawn bia ko ti asi. Kan bochan ko hna. Zei a si hmanh, puipang a um ahcun, a rak zam thar mi, harsatnak tuar maw a si lo ah lakhruak in zuan hnawh hau an um sual pang ahcun a herh ning in, kan ti khawhnak lam in Delhi lei zong kan rak cawlcang ve rih ko lai. A herh ko nan ti ahcun theihter khawh ve kan si ko tinak.\nInformation cu public pi in a herh lem lai lo.\nUNHCR le Cozah karlak a si caah zeipaoh confidential a si ko lai. Pehtlaihnak nan kan tuah duh sual ah Ruata .Phone: 8826588693\nBy-Salai Cung Dawt Phone: 8800847429\nRalkap lei nih thlah mi mingiathlaitu a si lai tiah ruahmi minung pali Hakha mino nih an tlaih


Thlichia nih Philippines ram ah minung 100 leng a thah hna | The Chin Express\nThlichia nih Philippines ram ah minung 100 leng a thah hna\nA pin chiahru mi thlichia nih Nilini ah Philippines ram a den i minung 100 leng a thah hna. Minung ting 3 (300,000) leng nih an inn an zaam tak.\nAn ram nichuah-thlanglei state vialte a den dih. Thlichia cu a pinh tuk ahhin suimilaam 1 ah meng 120 a phan (120mph) an ti.\n“Typhoon Rai” tiin bunh an bunhmi thlichia nih cun phone tung le mei tung tampi zong a thluk hrawh dih caah a dennak hmun tampi ahcun phone line zong a um lo i phone battery tunnak mei zong a um lo caah i pehtlaihnak a har tuk i a thimi le hliam tongmi zat hi rianrang tein le a dikthlir in hngalh khawh asi rih lo.\nAtutiang ahhin a thimi minung 108 kan theih cang hna, tiah AFP media nih a thanh. AP media nih cun ‘minung 112 leng an thi cang’ a ti ve.\nThlichia ruangah tilian fak taktak a tlung chih i tilian le leimin nih minung tampi a thah chap men hna lai, tiah an zumh.\nRamkip Hartong Bawmtu Red Cross (IFRC) nih, “Hartong pawl caan sau deuh kan bawmh hna nak hnga Switzerland tangka 20 million hrawng kan herh,” tiah thawng a thanh.\n“Rili pawng hrawng a ummi khua vialte cu thlichia nih a hrawh dih cikcek. Khuami inn, sizung le sianginn vialte zong thlichia nih a thleh baoh dih viar,” tiah Red Cross Philippines hruaitu Richard Gordon nih a chim.\n“Minung tamtuk liangluang nih an inn, thilri le zeizong vialte an sung dih cikcek. Red Cross rianṭuan pawl nih a hmun ah tirawl an va bawmh cuahmah hna,” ati.\nRili pawng khuate pawl ahcun hartong mipi chanh dingin cozah nih ralkap, meithat le rili hngak ralkap thong tampi a thlah hna.\nPhilippines President Rodrigo Duterte nih thlichia hrawhmi khua pawl cu helicopter cungin a veh zoh hna.\nA rianṭuan pawl nih helicopter cungin video an thlakmi zoh tikah Siargao, Dinagat le Mindanao tikulh state pawl hi fak bikin an rawkral.\nDinagat island cozah hruaitu Arlene Bag-ao nih, “Kan state cu thlichia nih ciam dihlak in a hrawh dih cikcek,” tiah a chim.\n“Lothlo pawl an lo, ngatlai pawl tilawng le an pawcawmnak vialte cu lak awk tlak loin an rawk dih. Kan inn kan sung, vampang le cungcih vialte an zuang dih. Ti le rawl zong kan i za huaha ti lo,” ati.\nThlichia ruangah minung thong tampi cu inn ngei lo (homeless) ah an i cang hna.\nPrevious articleBreaking News: Mindat peng hmun 2 ah ral a fah tuk lio asi\nNext articleMalaysia rili ah a paammi Chinmi 2 ruak tuni ah an hmuh cang


Singapore I A Um Mi Innnei Tu Pa Cu An Sin-um Nu He An I Duh I Inn Dangah An Um Ti Tawn – Thechinlungnews\nSingapore I A Um Mi Innnei Tu Pa Cu An Sin-um Nu He An I Duh I Inn Dangah An Um Ti Tawn\nPosted By: lian lian November 14, 2020\nChina in Singapore ah ai thial mi nupa tuahkhat hna cu, phunglam bantuk in ai um mi an si loh nain, hmunkhat ah nupa bantuk in um mi an si i, fanu pakhat an nei cang. Singapore ah riantuan in a um mi a si bantuk in, umpi ding ah sin um an i lak ve i, 2017 kum in sin um cu an nei ti si.\nAn fanu te sin in a nupi nih cun a pasal le an sin um nu an i duh kha a theih. an sin- um nu le a pu cu nikum khan an rak i duh cang i anupi nih pakhat hmanh a rak thei bal hna loh. Asinain, khat le khat an i duh tuk cang tik ah cun, a fanu te hmai zong ah apa cu ai sum kho ti loh i, an sin-um nu cu a kuh, a hnamh a pom nupa sinak a tuah pi tawn. Mah cucu a fanu nih a nu sin ah.a chim dih i chungkhar i nu bik nih cun an pa cu a hal i an pa nih cun bia chawkvai a si tiah ai phisin.\nAsinain, Mah ni thok bak cun chungkhar i bu bik nih cun an fanu chim mi cu a hman le hman lo a thli tein ngiat hram ai thok cang hna ti a si. A fanu nih a chim bantuk cun, pa cem nih sin- um nu cu a rak kop i a rak duh dawt tuk hringhran. Lan nai te a kl ding zong ah motor in a rak thlah lengmang tawn, cun, an fanu te siang inn kai nak zong ah sin-um nu long thlah ter loin a pa zong nih a rak zulh peng ve hna nak cu a rak lang dih cang. Culawng siloin Innsung i a thli ten an um dan vialte zong a theih dih cang.\nCu ruang ah cun an nupa karlak an i dawtnak kha a tum thluahmah cang i bia el hram an thok cang mah ruang ah cun an sin um nu te cu nu bik nih an ram tlung ding in, Airport ah a thlah. Chungkhar nu bik nih cun, an sin-um nu a tlunter cang ruang ah an nuva karlak ah deih nak a um cang lai tiah a ruah i, a rak ruah ning bantuk in an si hlei loh. an zualhma chinchin. Culawng siloin pabik nih cun a nupi le a fanute cu a ngaihsak lo chinchin hna.\nAn sin-um nu cu Singapore ah a um rih ko timi le a pasal fa a hring timi thawngpang cu a theih :An sin-um nu a um ti lo hnu ah pabik cu leng a chuak zungzal i zan zong ah an in ah a riak ti loh ti a si. Cutikah In nei tu nu nih cun a pasal theih lo kar ah a phone a rak zohpiak i, a thinlung kuai ter tu thil a hmuh. Mah cucu an sin-um nu singapore ah a um rih i,a pasal he an rak i chawn lengmang nak le, a fate a hrin nak kong kha a rak si.\nA pi nih Airport a chuah ter hnu ah an sin-um nu le a pasal cu a thli tein an rak i chawn i, anram tlung loin a pasal nih cun hmundang ah inn a rak hlanpiak. Cuti inndang a hlanpiak nak hmun ah cun an i tong zungzal tawn i, 2020, May thla ah fanute an nei. Cupin ah, sin-um nu i Singapore a um khawh than nak ding zong cu naute pa nih cun a rak tuahpiak than ti a si. Culawng siloin sin-um nu nih cun, mi pasal a komh mi he an hmanthlak cu social lei ah a thlah tawn timi zong cu a nupi nih a van theih.\nMOM kut chung ah buainak a phan :buai nak cu inntek nu nih thawngthanh nak i a phuan hnu ah, in thuthang ih a phuan hnuah The Ministry of Manpower nih cun buai nak cu an dothlat cang. Sin-um a zohkhenh tu a ho an si zong ah nau an pawi sual a siah cun, MOM theihter hrimhrim ding timi a um. Buainak he pehtlai in, dothlat nak neih cuahmah a si i, sin-um nu cu Indonesia mi kum 28 i upa a si. ( Reff: Asiaone ,Mothership )\nCredit : VAPUAL AUAW\nBe the first to comment on "Singapore I A Um Mi Innnei Tu Pa Cu An Sin-um Nu He An I Duh I Inn Dangah An Um Ti Tawn"


Kum 6 Hngakchia Nute Cu A Tta Pa Nih Meithal He A Kah Sual I A Nunnak A Liam – ZINGHMUH NEWS\nKum 6 Hngakchia Nute Cu A Tta Pa Nih Meithal He A Kah Sual I A Nunnak A Liam\nKum 6 hngakchia nute Milie Drew Kelly cu a tta kum 4 a si mi nih mawttaw chungah meithal he a lu ah a kah sual i a thi. Nu fa hna hi mawttaw chungah an um tti lio ah mawttaw a tthat lo caah a nu nih hi mawttaw chung hin a chuak i aa rawk nak pawl a kawl.An theih ning ah cun hngakchia pate nih hin a nu chuah kar lak ah hin mawttaw chung i thil chiah nak hrawng ah meithal cu a hmuh cun a nun chung vialte aa ngaihchih dingmi thil a tuah sual, mah thil hi US, Georgia ah khan cawnni khat ni i a cang mi thil a si. Millie Drew Kelly hi a rannak in hospital ah an kal pi cawlh,\nSihmanhsehlaw Millie vanchiat ah a ni hnih hnu ah a nunnak a liam. Sheriff aiawh bia chimtu Sgt. Ashley Henson nih thil can ning hi hi ti hin a chim: “an nu fa hna hin chuak ding in an i timh tuah dih cang natein mawttaw chungah an luh tikah mawttaw cu a ttha ti lo,\n“cucaah a nu nih innleng ah chuak in a tthat lonak a kawl i ser aa tim, asinain timh lo ning in hngakchia pate kut ah meithal a um cang i a ttuh ah a rel a ni nih, cun caan rau lo te ah an pahnih hringtunu nih meithal thawng cu a theih, a nu a lung fah lai ning hi zaangfak a si.” Tiah a chim.\nPalik hna nih kum 4 hngakchia pate cungah hin zei sual puhnak or charge a um lai lo ti cu kan confirm cang, “a caan ah cun accident hna zong a um cun thil ttha lo hna zong mi ttha cungah a tlung tawn tiah” AJC nih an report. Cun Millie taksa organ hna cu midang nunnak khamhnak caah midang sinah an pek cun\nGoFundMe Page hna zong Mille thihnak ruang i a tuar mi chungkhar hna caah an awnpiak, nan donate duh ve ah cun mah link GoFundMe ah hin van click u law rak donate piak ve uh. Mah page GoFundMe ah hin $37,825 hrawng an pek cang hna\nAmanda Duvanent nih hitihin a ttial: “Cawnni khat ni, Aprial thla ni 8 2019 ah hin thil tthalo tak tak nih Mille Drew leh chunglhar hna a tlawng hna, Millie tta pa nih meithal he Millie cu a orhlei lu ah kah sual caah a nunnak a liam, asinain a fahnak vialte Pathian nih a donghter cang i amah pawng ah vanram ah a um cang” tiah a ttial.


Minung ah ai chuah lo ding hna i kan zia za pawl hna… – Vaurawng\nMinung ah ai chuah lo ding hna i kan zia za pawl hna…\nPosted By: vaurawng.com September 24, 2020\nMah hi cu kan i remh awk bak asi ,kan hrial ding bak asi tiah ruah mi cu kan i remh ding le kan hrial ding bak asi i thil tha lo mi le kan caah san tlaih nak a nei lo mi thil cu kan hrial bak ding mi te te …\nKan mah caah cun a tha kho men ko ,asinain mi dang caah cun san tlaih nak cu chim lo hna hnok men an rak si kho ti mi kha thil kan tuah hlan ah kan ruah bak ahau..\n1. Phone a tlaih hlan lo call peng..\nA cheu cu kan hmang , kan call mi pa \_nu kha meeting a tuah lio zong a si kho, cun a bia pi mi thil a tuah lio zong asi kho mi asi ti kha kan ruah a hau. Ka phone a tlai duh lo hi tiah call peng a hmang mi kha cu kan i ral rin bak a hau..voikhat hnih na call i a tlaih lo asi ah cun message in kua ko asi lo le na chawnh hnu nazi pakhat hnu hna ah call than ko, mi hna hnok kan si lo kha abia pi ngai…\n2. Na duh mi i cah ko ti pat in manfak emem cah hman..\nKa hawi nu ka hawi pa hi a boss pah ko tiah rawl dawr maw asilo ah pakhatkhat din ei nak ah maw, khah ! na duh mi i cah van ti lecang ka in man fak emem i cah kha kan i tthinh bak hau, kan hawi zong nih an ka cun an chim lai lo nain an lung chung in zei tin dek an hei kan ruah hnga mu,an kan dawt ruang le an kan komh ruang ah an kan dangh mi asi kha kan ruah a hau ,cun an mah can ai ah khan kan mah zong kha van i si ter ve a hau tawn..\n3. A pum pak sining kong tam tuk hal hman..\nKanmah caah zei hmanh atha hnem lo ding le amah ca zong ah atha lem lo mi bia , abia naah na DL he zei ruang ah hme nan i then , na nu le pa an thih cu nan chung zei dah nan lawh Ro kong ah teh zei tin dah nan i thenh tibantuk tiang bia a hal mi an um tawn , kan hawi kom tha tuk mi an si ko zong ah kan Ka hi a awng ai pat tiah duh paoh in bia hal le bia chim kan hmang tawn , i ral rin cio hna usih..\n4. Hawi bia chim lio ah tan hman..\nMi bia chim lio ah an bia hmanh dih hlan i bia tan hman hi a tha lo ngai mi asi, mi nih kan kom seh ka u pat seh ti kan duh ah cun an mah kong tu kha kan hal deuh hna ding le a bia chim mi tha te in ngaih piak nak nih khan a mah ca zong kan mah ca zong ah san a tlai deuh i ,a bia chim lio tan riang mang i mah duh mi chim hman nak cun a tha deuh saumau…\n5. Mi fak, mi hlawrh i palh..\nCaan sau ai hmu ti lo mi ,van i ton i ziah mah ti hin na thau nai dawh lo ning ,na tar ning cu tibantuk ,zawt nak hlah maw na neih ,tibantuk cun hlan i a rak der thing mi asi ah cun amah ning asi ko zong ah ziah na mil tlor ngai ,nai dawh khawh ning cu zei hme nai thuh ,na hna ngam le si ko la tu hi , tibantuk tu hna in ti hna usih law a chim tu le a ngai tu ca zong ah atha deuh i hmai lei kan ca zong ah thil tha a chuah pi lai..\n6. Bia ruah lio ah Phone zoh hman…\nPakhat nih tlo ngai in bia achim lio ah Phone hna rak zoh le rak deh khi cu a tha lo ngai i zei i kan i rel lo kha a langh ter tuk deuh caah zei kan ti hnga hawi bia chim lio ah cun zoh lo le deh lo kha i zuam cio hna usih..


Chin holh 6 in 'Vawleipumpi Nuhrin Covo Cathluan (UDHR)' an leh | THE CHIN EXPRESS\nChin holh 6 in ‘Vawleipumpi Nuhrin Covo Cathluan (UDHR)’ an leh\nUniversal Declaration of Human Rights (UDHR lole Vawleipumpi Nuhrin Covo Cathluan) cu zapi zaraan nih an i fian khawhnak hnga Chin holh 6 in kan leh, tiah Miphun Covo Kilvennak Zung sin in kan theih.\nChin state i Miphun Covo Kilvennak Zung ṭuanvo latu U Thang Muan Khai nih, “Vawleipumpi Nuhrin Covo Cathluan chung i covo hna cu Kawlca le Mirangca in an ṭial nain inntek mipi nih an i fiang lo. A muru an fian lo caah an sunhsak kho lo,” tiah a chim.\n“Covo an ngeih hmanh an hngal lo. Mah hi an i fian khawhnak hnga mi tam deuh nih hmanmi Chin holh 6 in kan lehnak si,” tiah a chim.\nUniversal Declaration of Human Rights cu;\nTedim (Zomi) le\nMatu holh in an leh.\nAtu bantukin an lehnak aruang cu, Chin mipi nih kan nu paw chungin kan i chuah pimi covo kan i fian deuhnak hnga le kan covo kan hman thiamnak hnga caah asi.\n“Vawleipi nih ka caah zei covo dah aa ka pek timi kha i fiang hna seh ti kan duh caah kan lehmi si. Chin miphun tuanbia zong leh dingin kan i tim cuahmah,” tiah U Thang Suan Khai nih a chim.\nRam chung miphun vialte i an holh le ca, nunphung le nunning kilvengtu dingah NLD acozah nih 2016 ah Miphun Vuanci Zung a dirh.


Bungtlang Ngakchia (7) JCB Aa Citmi Accident An Tong; Pahnih An Thi - THE CHINLAND POST\nBungtlang Ngakchia (7) JCB Aa Citmi Accident An Tong; Pahnih An Thi\nBungtlang Ngakchia Accident a tongmi hna/Pa Hu Lawngsang fb\nSalai Josephbawi| TCP-Hakha| 2020 September 8| Thantlang peng Saisichuak lam donghnak Tipi pawng ummi Bungtlang khua ngakchia kum (5) in Kum (12) kar minung 7 hna cu Bungtlang in Hri-Awh tiva lei lamcawhnak JCB Sehkyi an icitnak in September 6, 2020 ah Accident an tong i minung (2) an thi, a dang minung (5) cu fak ngai in hliamhma an tuar caah Hakha Thantlang siizung ah an itlop cuahmah lio a si tiah thawng kan theih.\nA thimi minung 2; nu pakhat (kum 6) fai le pa pakhat (kum 11) cu September 7, 2020 zing 10:00am tluk ah ruak an vui hna tiah theih a si.\n“Bungtlang ngakchia kum 5-12 kar tangcheu in tang (4) kai karlak tluk ngaichia hna nih Cozah Sakremhnak (Sohlohyii) JCB amawngtu Lalompuia (Kalay peng ummi) cu JCB in vahpih an hauh rua i Bungtlang in Hri-awh tiva lei kap JCB hakuang chung a cuanter hna i a kalpinak hna nak ah hi thil an can hi a si. Cheukhat nih JCB ttawl ah a kal a timi zong an um. JCB Mawngtu pa nihcun Brake a rawk a ti nain JCB aha chung an thut tikah capo in ahlorh, a cawithlirnak hna zongah an tla I ahnormi hna a si kho tiah ruah a si. Cheukhat nihcun a kalpah in a thleksual hna i laupah in ahnu thawn bu in a hnor dihmi hna zong a si kho. Thantlang ka phan I fiang tein ka thei kho ve rihlo” tiah Bungtlang Bawi Rem Nu nih The Chinland Post ah a chim.\nJCB aa citmi hi nu 3, pa 4 an zapi (7) an si i nu pakhat le pa pakhat an thi. Pa pahnih cu an elruah a kiah ca le an zual deuh ngai caah Hakha siizungah an thlop cuahmah lio an si i nu (2) le pa (1) cu Thantlang siizungah an um lio a si tiah theih a si.\nPrevious Zu Cawk A Kalmi Aibur Ngakchia Mino (9) nih Driver Aa Kha An Velh, Hnaring Siizung A Phan\nNext Falam Ah Innhmun (247) Soknak ca cawk khawh A Si


Australia Um Chin Ralzaam Nih Theih Ding, Cozah Policy A Thlengthar Mi: Bye Sang Hre – Chin World News Evening\nDecember 19, 2019 Salai Van Chin News\nCozah policy a thlengthar mi: Ralzam in a phan mi poah cu kan phak ka in zarh (week) 13 tiang rian kawl ter lo a si. Nain, mah nih rian hmuh ahcun tuan khawh tho tho a si ko. Mah dawtnak caan zarh 13 a dih bak in rian kawl ter colh a si. Rian kawl ter tikah Cozah nih JobActive (Employment Service Providers) pawl sin ah kuat-kal (referral) tuah a si. Asinain, chan, ramsining le pakhat le pakhat business zuam cawhnak ruang ah mah bantuk policy an tuah mi kha an remh than cang.\nTheih ding mi cu: 1. 01 January 2020 thok in a phan thar mi paoh nih mah tein Employment Service Provider (JobActive) kha kawl a si cang lai. 2. Nang mah tein tawlrel a hau. Na duh mi Provider kha thim/fuh hrim a hau lai. 3. Income support payment (NSA,Youth Allowance) a hmuh mi paoh le JobActive (employment service provider) he ai peihtlai cang mi ca cun a buaibainak a um lem lai lo. 4. Minung pakhat nih kum khat ah Service Provider hi voi 5 tiang thlen khawh a si. An bom tung lo mi Service Provider cu nangmah duh tein kal tak khawh a si.\nNote: Christmas holiday caan lio a si ko nain CentreLink (Department of Human Service) cu December 30 ni khi an on lai. Holidays a si ko nain rian kawl ter (NSA le YL) a hmuh mi paoh riankawlnal report kha tuah tho tho a hau lai. Nan tloh sual ahcun nan payment kha kham chung (suspension) a si lai.Credit: Sang Hre


Brexit Deal Ruangah British House Of Commons Leader Andrea Leadsom Nih A Rian A Kaltak – Chin Miphun Tlangau\nBrexit Deal Ruangah British House Of Commons Leader Andrea Leadsom Nih A Rian A Kaltak\nMay 24, 2019 Salai Ephraim WORLD 0\nBrexit deal konghe pehtlai in Prime Minister Theresa May le a rian t’uanti hawi le hna nih an i ruah ning bantuk in remdaihnak zei hmanh an sersiam khawh lo caah Theresa May hawi t’ha a si mi British House of Commons hruaitu Andrea Leadsom nih cun a rian a t’uan cuahmah mi cu a kal tak tiah an chim.\nCun British House of Commons hruaitu Andrea Leadsom nih a tu bantuk in a rian a chuah tak mi hi Prime Minister Theresa May rian t’uan ning a zumh lo caah a si zei tik hmanh ah Prime Minister Theresa May nih Brexit deal kongah a timh mi cu a tling kho dingmi a si lo tiah a chim.\nCa cawng nithum nili ni ah khan Brexit deal kongah remdaihnak a thar sersiam t’han dingin ton biaruahnak cu an nei t’han.asinain hi lio ahConservative le Labor member pawl hna cu nih cun fak taktak in Prime Minister Theresa May le a party pawl hna cu an soisel hna i cu ton biaruahnak an neih dih bak in Andrea Leadsom nih cun a rian cu a kal tak.\nAndrea Leadsom nih a rian a kal tak lai ah hin caption a tar ta i Prime Minister Theresa May nih zei tik hmanh ah a timh mi cu a tlamtlinh lai lo zumh awk tlak a si lo tiah a chim ta tiah an chim.\nEuropean Parliament Ithimnak An Tuah Ning Cu Dah Ngai Lung A Hmui Ko


Lunglawmhnak Bia - channelnews.us\nChin miphun hna cungah dawtnak le zawnruahnak a neimi Australia ram Senator Dean Smith tawlrelpinak thawng in Chin Human Rights Organization (CHRO) riantuantu hna cu Australia ah an kal i Australia um Chin Community hruaitu upa hna he Australia Cozah lutlai nawlngeitu tampi an ton khawh hna. Malaysia le India ram ah aataapmi Chin ralzaam hna kong zong chimphuannak an nei.\nCun kum 2019 January thla in Malaysia ah UNHCR Chief of Mission a rak tuan dingmi Thomas Albreich zong an va ton khawh. CHRO riatuantu kan Pa le hna le Australia Chin Community hruaitu nan dihlak cung ah lunglawmhnak chimcawk lo kan nei. Miphun le ram caah nan cawlcanghmi le riantuanmi ah Bawipa nih theipar tha tlaiter hram ko seh. Nan dihlak upatnak kan in pek hna.\nChin miphun a kan dawtu le zawnruattu Senator Dean Smith cung zong ah kan i lawm tuk. Bawipa nih damnak, nunsaunak le thluachuah pe zungzal ko seh.\nNote: Hmantlak hi CHRO Executive Director Salai Bawi Lian Mang le Malaysia ah UNHCR Chief of Mission a tuan dingmi Thomas Albreich an si. A tu lio UNHCR Chief of Mission asimi Richard Towle cu aa thial cang lai.\nBy chan chan December 11, 2018\nLai Mi Hi Mi Uah Phun Kan Si..Ci Le Kor In Teh A Kal Ko Rua\nBy channelnews December 3, 2018\nLaimi hi miuah phun kan si.Miruamkai phun zong kan si fawn.Mining hngal phunzong ka si rih. Phun...\nAustralia Chin Hruaitu Hna Nih Ralzam Kong He Pehtlai In Australia Cozahpi Ton\nA tu lio kan chin ralzam ram hnihnak a tang rih mi Chin miphun hna Australia...


Kawl nih Chinram Ah An tuh Mi Thlaici Le Nihin A Theipar An Zun Cang Mi – Lai Lungrawn Post\nKawl nih Chinram Ah An tuh Mi Thlaici Le Nihin A Theipar An Zun Cang Mi\nJuly 20, 2020 July 20, 2020 admin Chin News\nKawl nih Chinram Ah An tuh Mi Thlaici Le Nihin A Theipar An Zun Cang Mi. Note: Capar si lo. Lungchuak biatawi. Kawl nih kum (70) leng an kan uk cang. Cu an kan uk chung ahcun Chin ramkulh chung ah Kawl thlaici cu hmuitinh puitling ngai he Chin ram chung ah an tuh. An tuh mi Thlaici cu nihin tiang Chin ram ah a theipar a ttha ngai rih.\nZei thlaici cu dah an tuh mi a si? “Chin miphun sinak (Identity) Biaknak, nunphung le cahloh hrawh, hlohthlau dih in Kawl thluak, Kawl nunphung Biaknak thancho ter. Kawl minung ah ser i timhnak thlaici an tuh”. An Cin mi Thlaici a that khawhnak, a nun i a theipar a chuah khawhnak ding ah “Non (fertilizer manure)” a si lo ah hriamnam bantuk in an hman mi hna cu. 1. “Kan Covo vialte an kan chuh. Covo a ngei lomi minung ah an kan rel ter i Nuhrin Covo (Human Rights) timi biafang hrimhrim kha vawlei ah a um ti zong an kan theih ter lo.\n2. Sifak dih cikcek in an kan tuah i Savo an kan cuh ter: Ralkap he vai komh le theihhngalh hna kha thil ti kho taktak ah an kan ruah ter. Ralkap Sen pakhat zong a ngei lomi, cawnnak a ngei lomi le an rawlchuang sawhsawh zong kha Khuabawi nih Saya a ti i a biak in an kan biak ter dirhmun tiang an kan phak ter.\n3. Chin miphun kan nunphung, Caholh le Biaknak hloh khawh nak ding ah Buddhist missionary: Kawl ralkap nih hramhram in thil an kan phorh ter, lam an kan cawh ter i din ei awk ngei lo le fale sianginn kai ter kho lo dirhmun ah an kan chiah. Cu ahcun Chin ram khuapi kip, khuate tampi ah an missionary ttuan ding in Phungki an thlah hna. Na-Ta-La sianginn tiah an auh. Dawtnak a ngei taktak bantuk in “khah nan harsa tuk hih, nan fale cu kan sin ah ca cawn ter hna uh, free a si an ti. Ei phungphung na ttha tuk e an ti hna i an fale sianginn ah an chiah hna. Cu sianginn ahcun Kawl biaknak Kawl thisen an rawnh hna.\n4. Chin miphun, Pengtlang le Khrihfabu karlak ah huatnak an karh ter: Sifah cang ahcun Laihri tlai karlak tiang ah dawtnak, zaangfah nak a tlau. Miphun (Chin) ttanhnak (Nationalism a tlau. Pengtlang, khua karlak Biaknak le mibu karlak rem lonak a karh. An tlaici tuh mi a theipar an zun cuahmah ve cang: 1). Nihin ah Chin timi phun ttanhnak a tlau. Miphun thisa, miphun kilkamh le dirkamhnak thinlung puitling a ngei mi Chin mi phun chung in an tlawm. Pengtlang, Khua le Khrihfabu kha Biapi ah an chiah cio i Chin timi cu vawlei ah a um bal maw ti hmanh a ruat lomi tam dawh aa si cang.\n2. Chin mi tampi nih Chin pa nak in Kawlpa kha zumh deuh in bia an chim cang. Chin miphun zalennak, luatnak le mah tein khuakhan lairel nak kong ah Chin pa nak in Kawlnu hna Chin mi nih an i bochan deuh fawn. Kum 70 chung a kan hleng cang mi hi Kawl an si timi ruah timh a si ti lo.\n3. Chin miphun, Chin party, Chin dothlennak a tuah tu hriamtlai bu hna hi zeitin dah kan dirkamh hna lai ti nak in, an policy a ttha lo, an minung zumhtlak mi an um lo, Chin an huap lo ti bantuk in soisel nak lawng te kawl a si. Chim ahcun a tampi. Remh, tunmer le dirkamh timh loin zeitin dah Chin ka hlawt lai i, Kawl ka dirkamh khawh lai timi ruahnak a tam chinchin. 2020 rampi election lai ah tampi hmuh a si tthan lai. Facebook timeline cabia comment tampi rak ngia cio te uh law Kawl theihpar ttha tampi Chin mi chung in nan hmuh te lai. Salai Cung Dawt-New Delhi\nKan Pa Le MP Tampi Cu Federal Chim Lo Democracy Hmanh An Fian Lo Caah Mipi An Vai Vuanh Ter Hna\nSalai Lungthli Tum: Hmawngtlang Nih Pi Ni Sui Lian Cu MP Ding Aa Tlak Lo Tiin Report An Tuah


COVID THIHNAK HI PATHIAN HREMNAK A SI MAW? BY. BISHOP DR. CK NO CHUM – The Chinlung Post\nSeptember 1, 2021 admin Knowledge 0\nCOVID-19 thihnak hi Pathian hremnak a si maw? Mitampi nih atulio Covid in a zawmi le a thimi hna kong ah Covid-19 hi Pathian hremnak a si, Pathian chimhhrinnak a si tiah khoikamaw Bible caang tete khi i lak in prophet ka si tiah i hro le i cer le mi ṭhihphaih pah in a au sekmi an um len. Dr. CK Hrang Tiam zong nih a phungchimnak ah, “USA um mi prophet pakhat lebang nihcun Covid in a zaw i Oxygen he a thimi cu Hell ah an kal lai a ti,” tiah a kan chimh.\nA ping le a pang in kan zumh sual nakhnga lo, 1 Thessalon 5:9 kha rel hna usih. Zeitintiah, Pathian nih a thinhunnak intuar ding ah a kan thim lo, kan Bawipa Jesuh Khrih thawng in khamhnak hmuh awk ah A kan thim.” Cucaah Pathian hrem le thah ding kan si lo ti i fiang in i lawm hna usih. Pathian nih A thinhunnak A bungh/tawih lai ahcun A thimmi Noah le a chungkhar hna cu a khamh in a fimtawl hmasa hna.\nCu bantuk ṭhiamṭhiam in Sadom le Komorah khuapi ah Pathian hremnak mei A surter hlan ah A thimmi Abraham tupa Lot techungkhar cu a fimtawl hmasa hna. Cucu asi, Pathian thimmi hna caah cun A thinhunnak tuar ding ah si loin Jesuh Khrih thawng in Khamhnak hmuh ding caah thim kan si,” tiah a kan chimh mi sullam cu a si.Pahnihnak ah Hebrew caṭialtu nih Heb. 12:6 ah, “Zeicahtiah Bawipa nih a dawtmi hna cu dan a tat tawn hna i fa i a cohlan mi hna cu a chimhhrin tawn hna,” tiah a ti.\nAhmaan, chimhhrin cu dawt ahcun a um mi a si ko. Asinain, cucu kan thih nakding ca ah si loin kan i chir, ka i sersiam in kan ṭhat nakding caah Pathian tinhmi a si.Covid-19 hi Chimhhrinnak a si a ti mi an um ve tak i, si dawh ngai in an phuan ve ko nain, “ thi lak i chimhhrin” cu chimhhrin a si kho lai lo dah. A chimhhrinnak i a thih ahcun a chimhhrinnak cu a ṭhahnem ti hnga lo.\nChimhhrin cu i chir seh, i thleng seh, tinak caah si kaw, thih hnu ahcun an i chir kho ti lai lo cuh. Kan pastor ṭhaṭha le kan mi ropui tampi hna hi an sual ruang ah Pathian nih thi lak in a chimhhrin hna ti cu ka tuk a sum tuk. Asi, David zong kha A dawt caah A rak chimhhrin bak ve. A chimhhrin mi David nih ka sual ti aa hngalh i aa chir khawh nakhnga, muidawh ruang ah a tlukpi mi Uraiah nupi he an hrin mi fapa te a thi.\nKhakha chimhhrin cu a si. Cucaah David zong aa chir ruangmang ve ko khah. Kan pastor tampi an thi, ram le miphun nih kan i bochan mi tampi nih an kan liamtak. A si kun ah, an nupile Pathian nih A chimhhrin hna kan ti ne hnga maw? Satan cu fir ding, hrawh ding le thah ding ah a ra. Kan pi Eve le kan pu Adam in a kan hrawh i a kan thah cuahmah ko hi teh. Kan pum cu a hrawh khawh ko nain Zungzal mi kan sinak cu a kan tawng kho lo. A kal hmasa hna he kan i tong ṭhan te lai. Haleluijah.\nZeicahdah Vawlei a dawt caah A fapa hmanh petu, Dawtnak le Ngaithiamtu Pathian hi A ing a chiami, A thin A hung pengmi, A tlanhmi A fale thah le nawn rumro a ruatmi phun rumro hin an hmuh hnga? Pathian cu sual ngaithiamtu, damtertu, dawtu le khamhtu Pathian hi A sining tein an hmuh khawh ve i ṭih le phannak he si loin hnangam deihnak he lawmhnak an chim ve khawh nakhnga thlacampiak bu in, Bishop Dr. CK No Chhum\nKAN NAWL KO HNA, CDF LE CNF/A KAN TAWLREL PIAK ZOKZOK UH


Mizapi ralkap CDF Paletwa le Council ralkap ni thum chung pehzulh in an kap! – The Cherry Par\nMizapi ralkap CDF Paletwa le Council ralkap ni thum chung pehzulh in an kap!\nNovember 13, 2021 Cherry News\nCDF – Paletwa Nih Ralhrang An Phomh Ve Cang Hna. Thawngpang Tha Bak A Si!\nCDF-Paletwa le SAC Ralhrang karlak Ni 3 chung kahdohnak ah Ralhrang 11 Thi. Matupi in Paletwa peng Sami khua ah ralkap thazaang chap ah a kalmi SAC ralhrang pawl cu CDF-Paletwa nih November 9, 10 le 11 ah lampi ah an kah hna i SAC ralhrang 11 an thi tiah CDF-Paletwa nih thawngpang an chuah.\n← Khuathar ah Meithal in Kah a Tongmi Pu Mang Cin Ruakthlaknak!\nNaupawi Lio Mi An Thah Hlei ah Khuami Ruak Tam Tuk An Hmuh! Kawlram Khua Caan Cu Tihnung Chin Lengmang! →


Party Ciocio, Vuanci Ciocio, MP Ciocio Kan I khat Lo. Lal Maung Cung Cinzah – Chin World News Evening\nParty ciocio, Vuanci ciocio, MP ciocio kan i khat lo:\nCaan tha timi hi voikhat lawng hmuh khawh a si.(အခြင့္အေရး ဆုိတာ တစ္ခါ ဘဲ လာတယ္)။ Atulio kawlrampi Hluttaw lutlai nawl neitu hna cu tlangcung mi lawngte an si. Pyitaungsu hluttaw Nazaka (နာယက) le Pyituh hluttaw chairman cu U Ti Khun Myat ( Kachin), Pyitaungsu hluttaw duh-Nazaka le Amyotha hluttaw Chairman cu U Man Win Khain Than (Karen), Pyituh hluttaw vice chairman cu U Thun Thun Hein le Amyotha hluttaw vice chairman cu U Aye Thar Aung (Rakhain) ti in tlangcungmi lawngte nih an uk i an hruai, Upadi remhnak kong caih nak ahcun tlangcung mi kan kut ah a um lio a si.\nHi lio caan bak ah tlangcung mi nih kan herh bik mi federal muru pakhat zong a si mi (2008) phunghram pohmah (261) Vuancichoh thimnak upadi, Vuancichoh cu cunglei in tamada nih khanh ti loin an mah tein thim nak pek ding in upadi remh ding cu “Lungthli ruah lo, vok ke” ti bang USDP MP hna le Ralkap MP hna nih phungning tein hluttaw ah an vun chuahpi, cu lio ah NLD MP nih uk mi hluttaw pi nih a kong tampi chirhchan in an cohlang lo. Hi lio ah pyitaungsu hluttaw chung nawlnei bik biakhiah kho tu a lutlai vialte cu a cunglei ka langhter bang tlangcung mi lawng te an si. An mah kut ah pohmah 261 remh ding cohlan duh le duh lo a um mi a si.\nKachin, Karen, Shan, Rakhain miphun hna cu federal a khel hmasa miphun an si kum (60) renglo hriam a tlai cang mi an si, mi tampi nih nun nak an pek cang. Cu lio ah an kut chung ah nawlneih nak a um, tlangcung mi kan khel mi federal muru a um ko micu NLD party siruang i an cohlan duh lo le an tlawlh ko micu a poi hringhran ko.\nKawl party sio rawl tarh ei hnu ahcun an hnuh nak poah ah an kal cang i mah miphun khel mi federal hnulei an chit riangmang mi hmuh tik ah lung a fak i ngaih a chia hringhran ko. NLD zong nih tlangmi federal pek an duh le duh lo fiang tein hmuh khawh a si. Party ciocio, Vuanci ciocio, MP ciocio kan i khat lo kan ti micu hi bantuk ah a hung lang. Credit: Lal Maung Cung Cinzah


Cutluk Hna Sual Cuh Ngaknu Pakhat Cu Tuksum Taktak An Tleihhrem Hnu Ah Mei Bak In An Khangh – FIAKFAIROCK\nPhilippines ram chung khuapi pakhat a si mi Pasing khuapi chungah a um mi Bank ah rian t’uantu Ngaknu Mabel Tagala Cama (kum 23) Nu te cu tuksum taktak in an tleihhrem hnu ah Mei bak in an khangh.hi tleihhrem nak konghe pehtlai in Ngaknu a tleihhrem tu hi minung pakhat lawng a si lai lo tiah Philippines ram mipi nih cun an zumh.Ms.Mabel Tagala Cama hi Bank rian t’uan a si caah ni fa ti’n in a Bank ah a um pengmi a si.\nA rian t’uan nak ah a um ti lo hnu in Bank nawlngeitu hna nih zei tin dah a si tiah dothlatnak an tuah i,a um nak an theih ti lo hnu ah a sining cu Palik nih dothlatnak an tuah.Cu tik ah palik nih cun an vun kawl tik ah dai kilkar ah mi pakhat mei in an khangh mi cu char a si.Cun,ruak an char mi cu chek hlat nak an vun tuah tik ah Ms.Mabel Tagala Cama cu a rak si,ruak an char lio ah a taksa pum cheu lawng a tang i,a hnipuan hna cu an um ti lo tik ah Ms.Mabel Tagala Cama a si ti kha fiang tein an theih hnu ah a ngeihmi thilri chawva hna cu chek hlat nak an tuah tik ah zei maw zat a phaisa le a inn chung thilri hna zong an tlau chih tiah an chim.\nCu hnu ah Palik pawl hna nih a ruak an chat nak velchum cu an chek hlat t’han tik ah a ruat char nak pawngkam ah Ms.Mabel Tagala Cama nih a hrut mi (bawngbi) cu char t’han tik ah Palik hna nih cun Ms.Mabel Tagala Cama hi tuksum taktak in tleihhrem a si hnu ah an thah mi a si tiah thanhnak an tuah.cu pin ah Ms.Mabel Tagala Cama thihnak konghe pehtlai in minung 2 pahnih tleih an si nain zei hmanh an chim phuang duh rih.asinain a rauh hlan ah theih khawh an si cawlh ko lai tiah thanhnak an tuah.chindwin


Khuavang Hmelchun Nih A Chuahpi Mi Vanthat Nak Phun – 8 – Chin 11 News\nKhuavang Hmelchun Nih A Chuahpi Mi Vanthat Nak Phun – 8\nKhuavang hmelchunh ahhin ruahnak dandang tampi a nei mi an um lengluang. Mithiam pawl nih cun khuavang hmelchunh pakhat nih hin duhnak a sullam an nei khawh tiah an hmuh i taksa hmun dang dang ah a ummi pawl hi sullam a nei tuk mi a si tiah an chim. (khauvang hmelchunh na nei ve maw)\n1. Hmur cunglei khuavang hmelchun- Hmur cunglei khuavang hmelchunh nei mi hi an um a si ahcun tangka le thilri an i todelh i zei thil an tuah nak paoh ah hlawhtlingnak a phunphun an hmuh , tiah an chim. ( Na si ve maw) A si nain an lung cu a ruh hlei sihmanhsehlaw zei an tuah nak paoh ah fawi te in an hlawhtling colh.\n2.Hnar cung lei khuavang hmelchunh- Hnar cunglei khawika paoh ah khuavang hmelchunh a neitu cu mi nei nung/ a nung kho mi an si deuh. Asinain chaw le va le hlawnhtlinghnak hi kum 30 hnu, inn chungkhar tha an dirh hnu lawngah mi nei nung an si i, an hlawh a tling. ( Na hnar cunglei ah khuavang hmelchunh a um ve maw, Innchung khar na dirh hnu lawng ah mi nei nung na si kho lai ti nak a si cuh).\n3.Biang orhlei kam ah khuavang hmelchunh- Biang orhlri kam ah khuavang hmelchunh fiangtein a nei mi cu, inn chungkhar tha an dirhhnu lawngah an lam a tluang duh i an nei nung duh ngai ngai.\n4.Mittlang/ mit karlak ah khuavang hmelchunh- Mit kehlei kam karlak ah khuavang hmelchunh a si lo ah, mittlang pakhatkhat ah khua vang hmelchunh a nei mi hi cu an nun nak ah suparnak le lomhnak an nei duh khun. An nun ah diriam tein caan an hmang i chaw le va ah siseh thil dang zawngah aan hlawh a cham bello.\n5. El ah khuavang hmelchunh- EL khat lei ah khuavanghmel chunhnak a nei mi hi cu vanthatnak le vanchiatnak an tong hlei tiah an chim. An nunnak ah hnianghnar tein an um kho ko nain, thinpang nak le thlalau nak pawl cu an hrial kho hlei lo an tong tthiam tthiam ko.\n6.Kut orhlei zapei ah khuavang hmelchunh- Kut orhlei hmun pakhatkhat ah khuavang hmelchunhnak a nei mi hi cu hlawhtlinnak le nu duhdim nak a pahnih in an co. Asinain an vanthatnak zawn hi a dang deuh khawh mi a si. Zapei cunglei ah khuavang hmelchunh a um ning in, an ngakchiat lio in an hlawhtling i a tanglei ah a um a si ah cun upat hnu ah an hlawhtling theu.\n7.Ttang/ awm cungah khuavang hmelchunh-Tang cung i khuavang hmelchunh a nei mi pawl hi cu hlawn thilri thatha an nei khun i an nun cu diriam tein nuam tein an hmangliam tawn.\n8. Khabe cungah khuavang hmelchunhnak- Khabe cungah khuavanh hmelchunhnak a nei mi hi an rum, asinain mi hawikomh nak lei ahcun an tlacham i an mahte lawng in hna-ngam tein a um duh mi an si, An mah le an covo ah khan an i lawm.( Phungthluk pakhat tein mifim cu a covo ah khan a lung alawm)


Rezua Palek Sakhan in palek pahnih CDF-Zotung sin ah an i fon! – The Cherry Par\nRezua Palek Sakhan in palek pahnih CDF-Zotung sin ah an i fon!\nRezua Palek Sakhan in palek pahnih CDF-Zotung sin ah an i fon\nChin Ramkulh, Zotung ram, Rezua Palek Sakhan ah palek a tuan lio mi Senthum rank pakhat le Senkhat rank pakhat cu CDF-Zotung sin ah i fon in CDM an tuah tiah CDF-Zotung nih nihin ah an thanh.\nHramhram uktu dohthlennak le a dik fel mi federal democracy ram sernak ah rammi sin a rak i fon mi hna cu CDF-Zotung nih lunglawm tein kan in don hna, rammi sin i fonh awk ah harnak nan ton ahcun himnak hmun nan phanh tiang kan in bawmh hna lai ti zong an langhter.\nThantlang khuapi chung pehzulh in inn a kaang rih. Hramhram in uknak chuttu le aa hruhpi tu Min Aung Hlaing ralkap kut in inn 200 hrawng a kangh cang nak Thantlang khuapi chung cu 2021 November 9 zaan ah an khangh than i atu suimilaam 11:00PM tiang pehzulh in a kaang rih tiah kan theih.\nHi kong he pehtlai in, “Suimilaam 9:00PM tiang ahkhan inn 4 a kaang cang. Atu zong hi pehzulh in a kaang cuahmah ko. Inn zat setdah a kaang cu kan thei ve rih lo,” tiah min langhter duh lo pakhat nih a chim.\nThantlang khuapi chung hi khuami nih an zaam tak hlan ah inn 20 a kaang. Khuami nih an zaam tak hnu ah voi thum an khangh. A voi khatnak an khangh ah inn 164, a voi hnihnak ah inn 8 le atu hi a si. Tuzaan an khangh hi inn zat set dah a kaang theih a si rih lo.\nMindat Peng ni hnih chung kahdohnak ah Council ralkap 28 an thi. Chin Ramkulh thlanglei laitlang Mindat peng ah ni hnih chung mizapi ralkap CDF le bawi aa cuhmi Min Aung Hlaing ralkap hna karlak ah kahdohnak a chuak i MAH ralkap minung 28 an thi tiah kan theih.\nMin langhter duh lo pakhat nih, “Ni hnih chung pehtlai in kahdohnak a chuak. Tutan kan kah hna i lamkam ah bawh in naih ngai in kan kah hna. A nikhatnak ah council ralkap pariat an thi. Nihin November 7 kahnak ah 20 an thi,” tiah thawng a theitu pakhat nih a chim.\nNovember 6 le 7 kahdohnak ah Mindat CDF lei in pakhat a nunnak a liam i minung pakhat hliam a tuar. Cun, council ralkap lei zong in minung tampi thi deengmang in hliam an tuar. Cun, Council ralkap nih an kalnak i an hmuh Sia, Caw, Ar le vok zong an duh poh in an thah tiah kan theih.\nDalaan ruang ah Hakha Haithlan ah Kawl ralkap nih bomb le meithal puah, khuami 2 tlaih, inn pakhat bauh. Nihin November 7 zaanlei, Dalaan nih phuan ruang ah Kawl ralkap pawl Hakha Haithlan ah an kal i meithal le bomb an puah, khuami 2 zong an tlaih hna, tiah kan theih.\n“Hi thil a can hi 2:40 PM in 4:00 PM tiang hrawng a si i meithal cu zuun tamlak an puah. Bomb voi khat an puah fawn. Khuami pahnih an tlaih hna. Cun, Tin Tin pa (Thlang um Sang) inn zong an bauh i thilri an laak. Hihi Dalaan nih Haithlan ah ral an um tiin a chimh ruang ah a si,” tiah khuami pakhat nih The Hakha Times ah a chim. Nihin ah Kawl ralkap nih an tlaih i an kalpi mi hna hi aho an si hngalh a si rih lo.\nKyunhla peng ralhraang le PDF kar kahdohnak a chuak i ralhraang 25 hrawng a thi mi le hliam tuar an um. Sagaing ramthen Kyunhla peng Ayechianthar khua ah November 6 zing suimilaam 9:00 hrawng ah hmunhma thianh ah a vaak mi ralhraang thazaang 200 hrawng le Kyunhla PDF kar kahdohnak a chuak tiah kan theih.\nKyunhla PDF nawlngeitu pakhat nih “Kaphnih kar kahdohnak voi hnih a chuak i ralhraang 25 hrawng an thi lai, kanmah lei in pakhat le khuami pakhat hliamtuar an um. Ayechianthar khua Nitlak lei cu ralhraang nih an khangh caah mizapi kilvengtu phu nih khuami cu kan chanhchuah hna” tiah a chim.\nRalhraang nih Ayechianthar khua cu hriamngan in an kah caah inn hnih a kaang. A voi khatnak kan i kahnak hi Innhla le Ayechianthar khua kar ah a si i ralhraang 20 hrawng a thi mi le hliamh mi an um tiah chim. Ayechianthar le Leiksintaung khua kar ah a voi hnihnak kahdohnak a chuak than i ralhraang 6 hrawng hliam tuar an um than tiah Kyunhla PDF nih an thanh.\nRalhraang nih khua chung ah hriamngan an kah caah khuami cu an zaam hna tiah tualchung mi pakhat nih a chim. Khua phungki sianginn i a taang mi nu hna cu an tulkvelh hna i an checkhlat hna. Khua phungki lutlai i phone le ralzaam hna phone an chuh dih hna tiah a chim.\n← Nihnih chung ah Hakha council ralkap 20 CNA/CDF nih an thah hna\nCHRO nih Chin ramkulh le Kawlram nitlak lei ah a cang mi nuhrin covo kong Embassy upa biaruahnak a ngeih hna →


Min Aung Hlaing A Lo Ko Cang : March Ni 2 In UN Security Council Ah US Nih Chiarman A Ttuan Cang Lai. – Chintanbo\nUN Security Council ah US nih Chairman an tuan cang; Min Aung Hlaing caah thinphan dai lo asi cang.2021 March 2 ah US nih UN Security Council ah President an ttuan cang. “President kan ttuan chung ah Kawlram kong hi biapi in kan ceih lai” tiah UN ah US ambassador Linda nih nihin press conference ah a chim.\nUS politics tuanbia hrim ah Republican nih terrorism le National Security lei an focus lio ah Democratic Party hi Vawlei cung Democracy dirhkamhnak hi an focus zungzal ve. Cucaah, Myanmar 🇲🇲 Democracy nunnak tthannak ahhin an daithlang hrim lai lo tiah hnabei sei ko hna usih. Zasang cinzah.\nRalkap Nih UN Palai Caah An Thim Mi U Tin Muang Hlaing Nih A Pawm lo..


HOLHTHEIHLO NIH NAN I CHIRHCHANH BIKMI 1 Kor. 14: 2 NIH A CHIM DUHMI – TIMES OF CHIN NEWS\nHOLHTHEIHLO NIH NAN I CHIRHCHANH BIKMI 1 Kor. 14: 2 NIH A CHIM DUHMI\nJuly 17, 2019 thawngthawng KNOWLEDGE 0\nZeicatiah holh i bia a chimmi nihcun minung sinah bia a chim a si lo i Pathian sinah a chim a si. Zeicatiah ahohmanh nih an hnga lo. Asinain a thinlung in biathil thup a chim.\n(For one who speaks in a tongue does not speak to men but to God; for no one understands, but in his spirit he speaks mysteries).\n1. Minung sinah si loin Pathian sinah an chim a si\nGlossa ticu “holh” tinak a si i “glossalila” ti cu “holh i holh” tinak a si. Asinain Thinag Thlarau nih a rak peekmi hna holh cu anmah holh kha a rak si lo i miphun dang holh kha a rak si caah, holh dang tiah acheu nih an leh nak kha a si. Cu miphun dang holh, an theih lomi holh i holh khawhnak a rak peek hna tikah an lak i a ummi hna nih khan an thei kho lo i Pathian he i chawnhnak ca lawng ah an rak hman.\nCucaah holh (miphun dang holh) in holh cu minung hna sin i bia chim nak caah a rak si lo i Pathian sin i bia chim nak caah an rak hman mi a si. Dididdadadudud ti in Pathian an rak chawnh tinak a si lo. Pathian le minung cu dididada duduhuhuhu tiin communicate ai tuah khomi an si lo.\nAtuah holhtheihlo i a holh mi kan Laimi khi Pathian sinah zeidah na chimmi a si tiah hal hna hmanh uh, holhtheihlo i an chim zat khi Lai holh in an in chim kho hna lai lo. Anmah hmanh nih an chimmi an hngal. zeica tiah holh a si lo. Thiang Thlarau nih a peekmi cu holh kha a si.Hla zong a si lo, holh kha a si. An lih lawnglawng in an in chimh khawh hna lai.\n2. Pathian sinah biathli thup an chim\nMidang hna theih awk ah a rak ttha lomi, mi dang hna caah theih a herh lomi kha Thiang Thlarau rianttuannak thawngin miphung dang holh, zapi nih an theih lomi holh, in Pathian sinah biathil thup cu an rak chim tinak a si. Dididdadahahahbububu tiin Pathian sinah biathil an chim tinak a si lo. Didididifafafhuhuhu tiin Pathian sinah biathli thup chim khawh a si lo. Zeicatiah sullam a ngeimi a si lo. Holh a si lo.\nTlang au: khah thaizing sandahpiah pello tein Yangon um paoh\nA Paei Le Hringtu A Nu Nih Thi Deng In An Velh Mi Kum 5 Ngakchia Nute


Trump Nih Tuanbia Thar A Tial A Rak Men Bak Lo – The Chinlung Post\nTrump Nih Tuanbia Thar A Tial A Rak Men Bak Lo\nNovember 16, 2020 admin THEIH TLEI 0\nTutan ah Trump cu thimnak a dih cang nain a lung si kho bak lo.USA tuanbia chungah Donald J Trump bantuk vote tammi an um lo,Abraham Lincoln le amahlong an si . Joe Biden cu Mailbox hrawkhrawl vote le firchawmmi long in teinak cu an coter. Mi hrawkhrawl media pawl nih an dirpi, A pehparah tialchih ka duhmi Trump nih hmailei ithimnak hi bantuk mi hrawkhrol fiarhmang nih USA ithimnak an kalpi sual lai caah a fian hlanlo ka kalpi lai, zei caan arouh lai ai hngal lo.\nThutnak cu ka kianh lailo, Obama le Hilary nak vote tamdeuh Joe nih ahmuhnak ding lam pakhathmanh a um lo a ti. Ithimnak zanah ka teinak vialte mifiar lemihrawkhrawl pawl nih an fiarmi a hnuah an vun chuah i mithi cia le midang min fiar in le min umlomi longte an vun chuah ati.USA Election Pehpar TharNarelhlanah biacah kan duhmi cu kei hi Trump a dirpimi ka si caah na relhlanah theiter ci kan duh. Pathian a biami ka si ve.Nihin nitiangah a hodah teitu asi ti cu chimkhawh asi lo.\nSihmanhsehlaw a ra laimi ni tlawmpalah cun tuanvo ngeitu nih a nih hi timi a thanhte ko lai. Cu lakah a pehparmi tlawmpal cu a tu an buaipimi state pawl hi thimzan November 3 ah cun Trump nih ateinak state deuh longte asi. November ni 4 zingka 2:30 hrawng in Joe Biden nih vote tamtuk ai thlau cangmi kha avun detthan i teinak anehhnu nihkhat rauhah an vun pek.\nAruang cu Joe Biden nih ateicang tiah an i lawmh lioah Trump nih vote tumtuk atei caah asi. Tutan ithimnakah hin a hlanpi in tubantuk kan tuahlai tihi an rak itimhmi hrimhrim kha asi cu afiang. Democratic party nih hin a thli in tawrle cheng in ziknawh an hman ti cu chim haulo a si ko cang.\nAtutan an buainak hi afawi lailo, hlanpi in an thil tuahmi an rak fiarnak kha mual apho khi asi cang caah mipi thinlung chungah a cam cang lai , caah hinak asanglei an panh kho, Media nih Trump an tanh duhlo tikah Trump nih a mah tein media kha i ser ve.\nTazaa An I Cuai Than Lai TuTan Ah Trump Nih A Sungh Khan Kho Lo\nVOTE DANG AHARH TI LO, DONALD TRUMP NIH ATEITUK CANG


US Election Cu Tih A Nung Tuk Cang Ee! – Chin 11 News\nUS Election Cu Tih A Nung Tuk Cang Ee!\nUS Election cu a tu tiang result a chuak kha taktak rih lo. A tu ning cun US Election nih mipi buainak ngan ngai chuahter dawh a si cang tiah an zumh!\nCanada ram hna cu a tu hi Deputy Prime Minister nih US khuasa Canadian pawl sinah ralrinnak a chimh cang hna tiah an ti. A tu hi Lam zawh in Motor khangh, Dawr baoh, Miphun huatnak tiang in tihnung nih a zulh khawhmi thil a hung si cang.\nTutan USA thimnak cu vaidang bantuk a si hrimhrim ti lo Cu caah USA laimi kan u nau pawl zong ralring um i zuam hram uh! Credit: Victor Khen Sang\nRelchihawk:- US Presidential Election Results cu theih lai kan i ngaih tuk cang nain State 6 vote thlakmi an rel thlu rih lo caah an pahnih in ka tei/sung ti an phuang ngam veve rih lo. Vawleicung pumpi lungawṭom in an kan chiah ko.